Tviter i Fejsbuk suspendovali Trampov nalog | Restart Magazin\nOva društvena mreža je poručila da će sledeće kršenje njihovih pravila rezultovati trajnim brisanjem profila Donalda Trampa. Fejsbuk je nešto kasnije objavio da će onemogućiti Trampu da postavlja komentare 24 sata zbog kršenja dva njihova pravila, dok ga je Tviter zaključao na 12 sati.\nVideo je sklonjen i sa Instagrama i sa predsednikovog naloga, koji će takođe biti zaključan 24 sata, naglasio je Adam Masuri, prvi čovek Instagrama putem Tvitera. Jutjub nije davao nikakve komentare povodom Trampovog naloga, prenosi Tanjug.\nČetvoro mrtvih u neredima u Vašingtonu, uhapšene 52 osobe →\nKrizni štab zadržao sadašnje mere, škola počinje 18. januara


Mama - Blic Online\nĆerka je odbijala da pomeri bačenu čarapu, a onda se majka setila kako da je nauči pameti "MUZEJ PRLJAVIH ČARAPA"\nDeca su poznata po tome da ostavljaju prljav veš gde stignu, zbog čega roditelji imaju velike glavobolje. Upravo zbog toga, jedna mama iz Vašingtona je rešila da ćerkinu čarapu koja je danima stajala na podu kupatila pretvori u nešto drugačije, te i da joj na taj način "stane na put" rđavim navikama.\nMarija Stankov iz Zrenjanina uspela je da bude najbolja studentkinja, što je samo po sebi već uspeh vredan poštovanja i novinskih redaka, ali priča postaje još zanimljivija ako vam kažemo da je ona za to vreme bila i zaposlena, te rodila sina.\nSrećna mama nije ni slutila kakva iznenađenja život ima za nju. Trebalo je da se porodi i bila je najsrećnija jer nosi blizance. Zatim je obaveštena da je osvojila glavnu premiju na lutriji!


Branko Lazić: "Odbrana je volja i želja za pobedom - u Crvenoj zvezdi se to podrazumeva" - KK Crvena zvezda\nBranko Lazić: “Odbrana je volja i želja za pobedom – u Crvenoj zvezdi se to podrazumeva”\nKošarkaši Crvene zvezde zauzeli su prvo mesto u regularnom delu ABA lige, a glasovima novinara i trenera među igračima koji su obeležili ovu sezonu nalazi se i kapiten Branko Lazić.\nKapiten našeg tima tako je dobio i zvanično priznanje koje već godinama nezvanično nosi kao jedan od najboljih odbrambenih igrača ne samo u regionu, već u celoj Evropi zašta je već bio nagradjivan od strane Evrolige.\nZa Branka Lazića su jednoglasno glasali treneri i novinari kao najboljeg defanzivca i čoveka koji je igrao najbolju i najčvršću odbranu u regionu u dosadašnjem delu sezone:\n„ Ovo je priznanje za mene posebno jer su za mene glasali treneri i novinari . Međutim, iako je individualno, ovo je priznanje za celu ekipu i nagrada za sve što smo zajedno učinili tokom ove izuzetno teške sezone. Igrati odbranu je pitanje volje i velike želje za pobedom, a to se u Crvenoj zvezdi podrazumeva. Nekada možeš da odigraš utakmicu u kojoj lopta neće u koš ili ti ne ide, ali odbrana je nešto što je obaveza posebno kada nosis dres Zvezde“ rekao je kapiten crveno-belih.\nNajveći izazov za crveno-bele tek sledi, a to su završne borbe u plej ofu ABA lige. Kapiten Branko Lazić prvi put će izvesti ekipu na teren u ponedeljak protiv Igokee u prvom meču polufinala koji počinje u 18.30 časova.


Vučić: Izabran sam uz najveću podršku u savremenoj istoriji | Politika | Direktno\n16. 09. 2020. 21:12 9\nJa kao predsednik Republike, izabran uz najveću podršku, rekao bih u savremenoj srpskoj istoriji, imam pravo da ukažem narodu na katastrofalne posledice činjenice da mi nemamo decu i da nemamo budućnost, izjavio je Aleksandar Vučić, na konferenciji za medije, marta 2018. godine.\nKako su neistine postale manir Aleksandra Vučića, on više ni ne oseća trenutak kada ih izgovara, neistine prosto izleću iz njegovih usta. Tako je svoju pobedu na predsedničkim izborima, na kojima je osvojio 2.012.788 glasova, predstavio kao najveću u savremenoj srpskoj istoriji.\nAko bismo savremenu istoriju računali od 2012. godine, Vučić bi imao šanse da ubeleži i po koju istinu u spisak svojih izjava. No, verovali ili ne, istorija je nauka i tačno se zna da savremena istorija započinje od Prvog svetskog rata, 1914. godine.\nAko izuzmemo period monarhijskog uređenja i komunističko doba, kada nisu postajali izbori za šefa države, počevši od 1990. godine, kada su raspisani prvi višestranački predsednički izbori, u decembru, dva kandidata su imala bolji izborni rezultat od Aleksandra Vučića i izabrani uz veću podršku.\nNajpre je to bio Slobodan Milošević, koji je na tim izborima osvojio 3.285.799 glasova, dok je dve godine kasnije, na decembarskim izborima, za Miloševića je glasalo 2.515.047 birača.\nU drugom krugu predsedničkih izbora 2008. Boris Tadić je dobio 2.304.467 glasova, što je opet više od Vučićevog rezultata 2017. Čak je i Tomislav Nikolić, koji je izgubio ove izbore od Tadića i dobio 2.197.155 glasova podrške, bolje prošao od Vučića 2017. godine.\nAleksandar Vučić Izbori Podrška Broj glasova Laži savremena istorija


Prijem za učenike generacije osnovne i srednje škole « HE na Drini\nDirektor Zavisnog preduzeća „Hidroelektrane na Drini“ a.d. Višegrad Nedelјko Perišić upriličio je danas prijem za učenike generacije višegradske Osnovne škole „Vuk Karadžić“ Petra Markovića i Srednje škole „Ivo Andrić“ Vasilija Čabarkapu.\n„Nastavlјamo tradiciju prijema najbolјih đaka, jer na taj način pokazujemo brigu za mlade i motivišemo ih da i u nastavku školovanja postižu dobre rezultate“, rekao je Perišić. Učenicima generecije poželio je sreću u dalјem školovanju, uz uvjerenje da će znanja koja steknu u narednom periodu primijeniti u našoj lokalnoj zajednici.\nPrijemu za đake generacije prisustovali su i direktor Osnovne škole „Vuk Karadžić“ Momir Radojčić i profesor Srednje škole „Ivo Andrić“ Žarko Krsmanović. Oni su izrazili veliku zahvalnost direktoru Perišiću na velikoj pomoći koju dobijaju od ovog preduzeća, a bez koje bi bilo teško funkcionisati, i nadu da će se takva saradnja nastaviti i u narednom periodu.


Srbija i ekologija: Kako je srpski olimpijac Čaba Silađi čistio Divčibare od smeća - Javni servis\nFotografije preuzete sa portala BBC, autor: Čaba Silađi\nmesto štoperice, njegovog starog neprijatelja, Silađi je ovog puta za protivnike imao prazne flaše, kese i prljave maramice, pa su se on i devojka dali u akciju.\n„Otišli smo kući da ručamo, poneli sa sobom po par rukavica, dve velike kese i krenuli polako”, napisao je plivač na Instagramu – a njegova devojka na Tviteru – za šta su dobili mnogo pohvala.\n„Nismo to uradili da bismo davali izjave, prosto smo se osećali loše tamo i hteli smo da nešto uradimo”, kaže Silađi za BBC na srpskom.\n„Ne kažem da bi ljudi trebalo da idu na planinu samo da bi skupljali đubre, ali to je naša zemlja i ako ne možemo da je očistimo, hajde barem da je čuvamo”, dodaje.\nSrpski olimpijac se u međuvremenu, uz dosta logističkih problema, uzrokovanih Kovidom-19, ali nedostatkom bazena u Novom Sadu, sprema za Olimpijske igre u Tokiju, koje bi trebalo da budu održane tokom leta – ako se korona opet ne umeša.\n„Posle ovako turbulentne 2020. sve što mi treba su mir, stabilan režim života i treniranja… Verujem da će sa tom nekom rutinom doći i dobri rezultati”, kaže Silađi.\n„To je bio mini odmor od četiri dana, tokom kojeg smo svakodnevno obilazili razne vidikovce i druge prirodne lepote te planine”, navodi srpski olimpijac.\nFoto: Čaba Silađi\n„Do tamo ide vozić iz grada, što je poput linijskog prevoza i na svakih 15-ak minuta se smenjuju turisti, a ima i onih koji dolaze kolima privatno”, kaže Silađi, dodajući da je jedan od najlepših vidikovaca Divčibara „konstantno pun turista”.\n„Prvi utisak je bilo svo to smeće duž ograde vidikovca i niz strminu… Stvarno užasan prizor”, navodi plivač iz Sente, koji inače trenira u Novom Sadu, ali je poslednjih meseci na privremenom radu u Beogradu.\n„Devojka i ja nismo nešto puno pričali o tome, samo smo se pogledali”, kaže Silađi.\n„Znali smo da u smeštaju imamo ogromne crne kese za đubre, imali smo i slobodno popodne, tako da smo odlučili da počistimo to”, dodaje.\n„Pre svega izuzetno mnogo plastičnih i staklenih ambalaža od pića – konzerve piva, sokova, flaše vina, šampanjca i drugih žestokih pića.\n„Bilo je i korišćenih pelena, pa i jedan parfem, uopšte ne tako jeftin, a 90 odsto pun… Interesantno je šta sve čovek može da nađe tamo”.\n„Verujem da ljudi tamo jedu, piju, pa se njima obrišu i bace ih samo”.\n„Ono što je jako bitno jeste da je to sve površinski”, ističe Silađi.\n„Tako je na svakom drugom koraku”.\nNajbolji je prsaš Srbije – takmiči se u plivanju prsnim stilom\nNiz zapaženih rezultata imao je još kao junior, a prvu medalju u seniorskoj konkurenciji osvojio je 2009. na Evropskom prvenstvu – bronza na 50 metara prsno\nZavršio je Tehnološki fakultet u Novom Sadu, pa sebe na Tviteru opisuje rečima „olimpijac sa inženjerskom diplomom koji ne voli paradajz”.\n„Od nekoliko stotina ljudi koji su za to vreme prošli kroz vidikovac, u pomoć nam je pritekla samo jedna tročlana porodica sa devojčicom”, navodi.\n„Još jedan momak je prišao, rekao da mu je glupo da nas gleda, pa je sakupio nekih pet-šest konzervi u njegovoj blizini, rekavši da ne može više jer nije adekvatno obučen za radnu akciju”.\nIpak, kako kaže, nisu njih dvoje tamo otišli „sa ciljem da turiste animiraju da počnu da čiste”.\n„Ako ništa drugo, barem za tih 45 minuta niko nije mogao da baci smeće jer su dve velike bile tamo, tako da smo postigli nešto”.\n„Interesantno je da sam našao kese sa po pet-šest konzervi u njima. Kese su bile vezane i tako bačene u prirodu. Ako ste ih već skupili tako…”.\n„Možda je to najveći apel nadležnima da jedan takav turistički centar ima problem sa manjkom kanti – sve su konstantno bile pune”.\n„Mislim da jeste”, odgovara Silađi kratko.\n„Dosta smo pričali usput devojka i ja – roditelji ni meni, ni njoj nisu nešto solili pamet da to ne sme da se radi.\n„Verujem da je dovoljno da nam nikada nisu dali loš primer, izbacili nešto iz kola u pokretu ili nešto slično – jednostavno nikada to nismo videli u našoj kući”.\nNa kraju su, kaže, u smeštaj došli srećni, iako je njihov čin „mizeran u odnosu na to koliko tamo ima smeća”.\n„Bio je lep osećaj, znali smo kako smo se mi osećali kad smo došli tamo i videli svo to smeće”.\nDošli su momak i devojka, momak je hteo da je slika, ja joj prilazim i kažem: ‘Izvini, sad ću da ti sklonim ovaj džak da ti ne smeta u slikanju”.\n“Nema problema”, kaže ona.\nI ja pomeram džak da bi ona mogla da napravi normalnu sliku – apsurdno.\n„Od juna do kraja godine bio sam na relaciji Novi Sad – Beograd, jer od tada u Novom Sadu ne radi olimpijski bazen… To je duga i veoma teška priča”.\nRok kada će u bazen novosadske hale Spens – jedini olimpijski na teritoriji čitave Vojvodine – da stigne voda više puta je pomeran, pa Silađi kaže da mu je cela godina bila u koferima.\n„Šest meseci sam dve nedelje bio u Beogradu, pa jednu u Novom Sadu i tako u krug, pa smo došli do zaključka da je selidba neizbežna”.\n„Što se mene tiče bazen i teretana na Košutnjaku su sasvim dovoljni da se pripremim”, kaže Silađi.\n„Bilo je dosta uspona i padova, ali najteži period je bio kada dva meseca nisam mogao da plivam”, kaže Silađi.\n„Nikada u karijeri, koja nije baš kratka, nije se desilo da više od tri nedelje budem van bazena, a sad je to trajalo nešto više od dva meseca”.\n„Jednostavno bazen da izmislim ne mogu”, ističe.\n„Godinu sam završio prilično dobro – početkom decembra je ponovo otplivana A olimpijska norma”, kaže.\n„Mogu da kažem da sam se vratio na onu staru formu, ali nije cilj da se vraćamo na tu staru formu, već da ove godine malo nadmašim taj rezultat”, kaže Silađi.\n„Trenutno sam koncentrisan na Evropsko prvenstvo u maju, koje će mi biti prvo veliko takmičenje posle veoma duge pauze”, navodi olimpijac.\n„Svesno sam preskočio Svetsko prvenstvo 2019, ne znajući da će 2020. da bude takva kakva je bila, što znači da sam već dve godine bez velikih takmičenja”.\n„Očekujem da to bude na nivou mojih državnih rekorda na 50 i 100 metara prsno”, ističe Silađi.\n„To je posebna priča… Biće mi poslednje u karijeri i želja mi je da u Tokiju ostvarim najbolji plasman na Olimpijskim igrama do sada”.


Predsjedništvo BiH jednoglasno potvrdilo da su EU i NATO integracije ključni prioriteti - mojusk.ba\n3 Aprila, 2018 3 Aprila, 2018 Moj USK\nPredsjedništvo BiH usvojilo je sredinom marta Strategiju vanjske politike BiH za period 2018.-2023. godine. Riječ je o strategiji koja daje smjernice u vođenju vanjske politike na osnovu globalnih, regionalnih i lokalnih promjena.\nPrepoznavajući i anticipirajući aktuelna globalna kretanja i izazove, Predsjedništvo Bosne i Hercegovine se odlučilo na reviziju “Općih pravaca i prioriteta za provođenje vanjske politike Bosne i Hercegovine” iz 2003. godine. Predsjedništvo BiH je na svojoj 24. redovnoj sjednici održanoj 5. maja 2016. godine zadužilo Ministarstvo vanjskih poslova BiH da, u saradnji s relevantnim institucijama države, pristupi izradi Strategije.\nStrategija bi trebala postaviti širi okvir i smjernice za djelovanje relevantnih institucija BiH u vanjskopolitičkom domenu. Kako bi provođenje strategije bilо zadovoljavajuće, neophodno je da Ministarstvo vanjskih poslova BiH svake dvije godine pripremi prijedlog akcionog plana provođenja Strategije s detaljnim ciljevima i prioritetima koji, prema svojim ustavnim nadležnostima, usvaja Predsjedništvo BiH.\nStrategiju su dužne provoditi institucije u BiH kojima ove nadležnosti pripadaju u skladu s Ustavom BiH i relevantnim zakonima. Ministarstvo vanjskih poslova BiH također je obavezno kontinuirano pratiti provođenje strategije, u skladu s donesenim akcionim planovima, te o efikasnosti provođenja izvještavati Predsjedništvo BiH jednom godišnje i istovremeno predlagati mjere za eventualno redefiniranje strategije, kao i za poboljšanje efikasnosti njenog provođenja.\nU dokumentu je navedeno da je od donošenja dokumenta Predsjedništva BiH, koji nosi naziv “Opći pravci i prioriteti za provođenje vanjske politike Bosne i Hercegovine” iz 2003. godine, došlo do značajnih političkih, ekonomskih i društvenih promjena, kako u samoj BiH, tako i na međunarodnom planu.\nNeke od globalnih, regionalnih i unutrašnjih promjena koje vanjska politika BiH treba uzeti u obzir, su sljedeće: privredna nestabilnost, posljedice tzv. Arapskog proljeća dovele su do novih konfliktnih tačaka na Bliskom istoku i šire, rastući problem terorizma i radikalizma u svijetu, izbjeglička kriza, zahlađenje odnosa zapadnih sila i Ruske Federacije, pogoršani odnosi u regionu Perzijskog poluostrva, ekonomski i politički rast Narodne Republike Kine te jačanje i drugih zemalja u razvoju, izazovi s kojima se susreće Evropska unija, izlazak Ujedinjenog Kraljevstva iz Evropske unije, Hrvatska je postala članica Evropske unije, zemlje u susjedstvu su dobile kandidatski status, Crna Gora je postala punopravna članica NATO-a i napredak BiH na putu evropskih integracija i unapređenje strukturalne saradnje s NATO-om.\n“Vanjska politika Bosne i Hercegovine zasniva se na otvorenosti, ravnopravnosti, zaštiti i promociji vlastitih osnovnih ustavnih načela i, prema tome, zastupanju, uvažavanju i poštovanju načela ustavnosti, suvereniteta, teritorijalnog integriteta i vladavine prava u svim aspektima odnosa s međunarodnim partnerima, uz poštovanje obostranih interesa. U tom smislu, za kredibilitet vanjske politike Bosne i Hercegovine i njeno legitimno provođenje, svako istupanje vanjskopolitičkog karaktera u ime Bosne i Hercegovine treba biti zasnovano na načelu konsenzusa, u skladu s ustavnim uređenjem Bosne i Hercegovine”, piše u Strategiji.\nStrateški cilj je punopravno članstvo u EU i NATO-u\nStubovi vanjske politike Bosne i Hercegovine su strateški pravci djelovanja vanjske politike Bosne i Hercegovine na osnovu navedenih načela i institucionalnog uređenja, a u okviru kojih će se raditi na ostvarivanju prioriteta i ciljeva.\n“Neophodno ih je posmatrati, ne kao statične opise vanjske politike, već kao dinamičke trajektorije i usmjerenja unutar kojih se razvijaju aktivne politike prema Evropskoj uniji, NATO-u, regionu, globalnim pitanjima, međunarodnim organizacijama i sl. Utoliko se prioriteti i sadržaji stubova uveliko prepliću i međusobno nadopunjavaju, ali ujedno oslikavaju kompleksnost međunarodnih odnosa danas i pozicije manjih zemalja unutar tih odnosa”, navodi se u Strategiji.\nNa osnovu navedenih globalnih, regionalnih i lokalnih promjena te na osnovu analize trenutne pozicije Bosne i Hercegovine u Evropi i svijetu, kao i na osnovu političkog konsenzusa o budućnosti Bosne i Hercegovine u međunarodnim odnosima, stubovi vanjske politike Bosne i Hercegovine su sljedeći: sigurnost i stabilnost, ekonomski prosperitet, zaštita interesa državljana BiH u inozemstvu i međunarodnopravna saradnja i promocija BiH u svijetu.\nKao jedan od glavnih strateških ciljeva Bosne i Hercegovine navedeno je punopravno članstvo u Evropskoj uniji. Bosna i Hercegovina, kao potpisnica Sporazuma o stabilizaciji i pridruživanju (SSP) s Evropskom unijom te kao zemlja koja je predala zahtjev za članstvo u Evropskoj uniji i odgovore na Upitnik Evropske komisije, teži ka dobijanju statusa kandidata u što skorijem roku, a potom i otvaranja pristupnih pregovora o članstvu.\n“S obzirom na neupitnu perspektivu članstva Bosne i Hercegovine u Evropskoj uniji, Bosna i Hercegovina treba aktivno pratiti Zajedničku vanjsku i sigurnosnu politiku Evropske unije. U tom smislu potrebno je dodatno unaprijediti sistem pridruživanja vanjskopolitičkim izjavama i restriktivnim mjerama Evropske unije prema trećim zemljama i subjektima. To, dakako, podrazumijeva usku interresornu saradnju i zajedničku procjenu rizika”, piše u Strategiji.\nNastavak provođenja aktivnosti u odnosu na NATO ostaje prioritet institucija Bosne i Hercegovine. Prioritetne aktivnosti bit će prvenstveno usmjerene ka aktivaciji i provođenju MAP-a. Aktivacija MAP-a, za koju postoji širok politički konsenzus u Bosni i Hercegovini, omogućava da svi subjekti odbrane u Bosni i Hercegovini (u okviru vlastite ustavne i zakonske nadležnosti) nastave provođenje aktivnosti u odnosu na NATO, koje su utvrđene Zakonom o odbrani Bosne i Hercegovine. Aktiviranjem MAP-a Bosna i Hercegovina će dodatno unaprijediti svoje institucije i svoju efikasnost u domenu odbrane i sigurnosti te tako i dodatno afirmisati Bosnu i Hercegovinu kao sigurnu i poželjnu zemlju za strane investicije.\n“Na načelima zajedničkih vrijednosti – demokratija, ljudska prava i vladavina prava te uzajamnog uvažavanja i saradnje Bosna i Hercegovina je opredijeljenja da unaprijedi svoju ulogu i značaj u regionalnoj saradnji kroz čvrste i prijateljske veze sa svim zainteresiranim zemljama, kao i jačanje elemenata javne diplomatije za promociju pozitivnih iskoraka Bosne i Hercegovine na svim nivoima saradnje s članicama NATO-a, kao i ostalim demokratskim zemljama”, navodi se u dokumentu.\nFokus na ekonomskoj diplomatiji\nBorba protiv terorizma i svih oblika nasilnog ekstremizma, kako van Bosne i Hercegovine, tako i potencijalno unutar njenih granica, jedan je od osnovnih instrumenata za jačanje sigurnosti zemlje. Pored međunarodnih misija, u koje će se Bosna i Hercegovina uključivati prema svojim mogućnostima i interesima, jačanje saradnje u borbi protiv terorizma se ogleda i u aktivnom dijeljenju informacija u okviru regionalnih, evropskih i globalnih platformi.\n“Kao članica Globalne koalicije za borbu protiv terorizma Bosna i Hercegovina će, u skladu sa svojim mogućnostima, raditi na suzbijanju terorizma u svim svojim pojavnim oblicima. Predstavnici Bosne i Hercegovine aktivno će nastaviti učestvovati na radnim sastancima u okviru tri radne grupe, a to su: Radna grupa za borbu protiv finansiranja terorizma, Radna grupa za borbu protiv nasilnog ekstremizma i Radna grupa za strane terorističke borce”, piše u dijelu koji se odnosi na borbu protiv terorizma i svih oblika nasilnog ekstremizma.\nIstaknuta je i važnosti regionalne saradnje sa zemljama Zapadnog Balkana, ali i generalno bilateralne i multilateralne saradnje. U Strategiji je jedan dio posvećen i doprinosu Ciljevima održivog razvoja 2020.-2030. (SDGs) te intenziviranju saradnje s dijasporom Bosne i Hercegovine.\nEkonomski razvoj Bosne i Hercegovine, kao otvorene ekonomije u neposrednoj blizini zajedničkog tržišta Evropske unije, uveliko je determinisan njenom sposobnošću da kroz povećanje konkurentnosti poveća svoj neto izvoz, što će posljedično postići, između ostalog, privlačenjem kvalitetnih stranih direktnih ulaganja.\n“Efikasnost ekonomske diplomatije je uslovljena internim reformskim procesima, ali od jednake važnosti je i vanjskopolitički aspekt koji podrazumijeva promociju postignutog napretka kroz javnu diplomatiju, pronalaženje adekvatnih tržišta za izvoz iz Bosne i Hercegovine te privlačenje kvalitetnih stranih ulagača. Članstvo i aktivno učešće u multilateralnim organizacijama poput Svjetske trgovinske organizacije (WTO) je jedan od ključnih ciljeva vanjske politike Bosne i Hercegovine u narednom periodu”, piše u Strategiji.\nU kontekstu ekonomskog prosperiteta, Evropska unija ima značajnu ulogu za Bosnu i Hercegovinu iz najmanje dva razloga: Evropska unija je motor unutrašnjih ekonomskih i socijalnih reformi koje konvergiraju ka evropskim standardima i jedan je od glavnih trgovinskih i investicijskih partnera Bosne i Hercegovine.\nAktivnosti ekonomske diplomatije Bosne i Hercegovine podrazumijevaju sinhronizovanu koordinaciju djelovanja institucija Bosne i Hercegovine u čiju nadležnost spada izrada dokumenata kojima se promovišu izvoz, privlačenje stranih investicija, razvojni potencijali postojećih sektora privrede i industrije i Ministarstva vanjskih poslova Bosne i Hercegovine i diplomatsko-konzularne mreže Bosne i Hercegovine.\n“Fokus ekonomske diplomatije će također biti i na organizaciji konkretnih događaja za susrete privrednika i drugih značajnih subjekata iz Bosne i Hercegovine i drugih zemalja kroz ekonomske forume, poslovne/investicijske konferencije, prezentacije za ulagače, što će potaknuti direktno povezivanje i nalaženje rješenja za izazove koji stoje na putu saradnje”, navodi se u Strategiji.\nStrategijom je definisana i zaštita interesa državljana Bosne i Hercegovine u inozemstvu i međunarodnopravna saradnja i promocija BiH u svijetu.\nDječak Ajdin Žigonja treba našu pomoć: Za rehabilitaciju potrebno 17.000 eura\nDe Bruyne: Osvajanje titule protiv Manchester Uniteda bi bilo posebno i nevjerovatno


Poštovanje za rezultate Matične biblioteke | Palelive.com\nPočetna Regija Istočno Sarajevo Poštovanje za rezultate Matične biblioteke\nISTOČNO SARAJEVO – Ministar prosvjete i kulture Republike Srpske Goran Mutabdžija izrazio je danas poštovanje za rezultate rukovodstva Matične biblioteke Istočnom Sarajevu koje je proteklom periodu uspjelo da kupi novi prostor i uredi Dječiju biblioteku, te preuredi hol biblioteke.\n„Važno je istaći da je ovo rukovodstvo u proteklom periodu uspjelo da kupi novi prostor i uredi Dječiju biblioteku u gradu Istočno Sarajevo, što pokazuje da ovaj segment institucija kulture uspijeva da opstane na tržištu i uspješno posluje, uprkos teškoj finansijskoj situaciji“, rekao je Mutabdžija tokom posjete ovoj biblioteci.\nDirektor Matične bilblioteke Istočno Sarajevo LJiljana Knežević informisala je Mutabdžiju o problemu koji ova institucija ima jer je 60.000 knjiga i časopisa smješteno u neadekvatnom depou koji prokišnjava, a nekoliko puta bio je i na meti provalnika.\nOna je naglasila da je tokom susreta sa ministrom prosvjete i kulture Srpske bilo riječi o dugoročnom cilju ove ustanove da preraste iz Narodne biblioteke, koja je matična za ovu regiju, u Narodnu i univerzitetsku biblioteku Istočno Sarajevo.\nOna je podsjetila da je Matična biblioteka još prije nekoliko godina sačinila Studiju opravdanosti takvog projekta.\n„Edukujući kadar i gradeći fondove nastojimo da se pozicioniramo za potrebe Univerziteta u Istočnom Sarajevu. To bi podrazumijevalo i proširenje broja zaposlenih, ali prije toga bi podrazumijevalo i dobijanje nove zgrade“, istakla je Kneževićeva.\nPrethodni članakIzgorio automobil „fijat punto“\nNaredni članakOdržan peti Sajam kolekcionara


Izvor: Radio Televizija Vojvodine, 08.Avg.2020, 15:31\nMinistar spoljnih poslova Srbije Ivica Dačić rekao je danas da je bivši predsednik Srbije Boris Tadić izneo niz neistina i laži o izvozu naoružanja u Azerbejdžan i Jermeniju, "kao što to već danima rade Đilas, Tepic i ostali" i istakao da je neistinita tvrdnja da odluka Vlade Mirka Cvetkovića iz maja 2012. nije odluka o mogućnosti izvoza u Jermeniju.\n"Tadić kaže da odluka Vlade Mirka Cvetkovića >> Pročitaj celu vest na sajtu Radio Televizija Vojvodine << iz maja 2012. nije odluka o mogućnosti izvoza u Jermeniju, već samo da i Ministarstvo ekonomije i regionalnog razvoja može da daje dozvole, pored drugih ministarstava. Neistina i laž", naveo je Dačić u izjavi Tanjugu.\nOn je ukazao na to da je Vlada Mirka Cvetkovića donela Zaključak da je saglasna da Ministarstvo ekonomije i regionalnog razvoja izdaje dozvole za izvoz naoružanja i vojne opreme u Republiku Jermeniju, za potrebe državnih organa Republike Jermenije, na inicijativu Ministarstva spoljnih poslova od 9. januara 2012. godine, na čijem je čelu bio Vuk Jeremić.\nDačić je citirao zvaničan dopis Ministarstva spoljnih poslova Ministarstvu ekonomije i regionalnog razvoja od 9. januara 2012. godine u kojem se navodi da je, "imajući u vidu promenjene međunarodne okolnosti, Ministarstvo spoljnih poslova mišljenja da bi trebalo usvojiti odgovarajuću odluku Vlade kojom bi se omogućio izvoz naoružanja i vojne opreme u Republiku Jermeniju" , gde se dodaje "u istom obimu kao i za Republiku Azerbejdžan".\nDačić navodi da takav predlog Jeremić nije mogao da podnese bez saglasnosti tadašnjeg predsednika Borisa Tadića.\nPrema njegovim rečima, to znači da su oni tada procenili da se može izvoziti u Jermeniju, a političke okolnosti se od tada uopšte nisu promenile jer je i tada postojao sukob između Azerbejdžana i Jermenije.\n"I to su doneli odluku da izvoz u Jermeniju treba da bude u istom obimu kao sa Azerbejdžanom. Međutim, i pored te njihove odluke, imajući u vidu naše odnose sa Azerbejdžanom, izvoz oružja i vojne opreme, kao i tehnologije, je deset puta veći u Azerbejdžan nego u Jermeniju. To je puna istina", naveo je Dačić i dodao da su sve ostalo "političke manipulacije i laži, koje nanose štetu Srbiji".\nNoviMagazin.rs: Jovanov (SNS): Vlada Srbije 2011. dopustila izvoz naoružanja i vojne opreme


Hrvatska se plasirala u finale ovogodišnjeg Dejvis kupa, savladavši Srbiju sa 2:1 u polufinalu, zahvaljujući kolektivu, koji se ovoga puta pokazao kao jači adut od Đokovićevog pojedinačnog kvaliteta, opšti je utisak španskih medija posle istorijske prve pobede Hrvatske nad Srbijom.\n- Za sve postoji prvi put.Hrvati nikada do sada nisu pobedili svoje komšije Srbe, okusili su slast pobede u ključnom momentu - polufinalu turnira. Ovog puta Đoković nije imao pomoć saigrača iz reprezentacije. Tenis je individualni sport, ali u Dejvis kupu timska igra mnogo znači - komentariše Marka.\nSrbija je savladala Hrvatsku u četrtfinalu 2010. u pohodu na svoju jedinu "salataru", a zatim i u prvom kolu 2015. godine, pre nego što nas je u drugom kolu eliminisala Argentina u meču koji je Novak Đoković propustio, a jedini poen za nas postigao Dušan Lajović protiv Dijega Švarcmana.\nMarka napominje da je u polufinalu samo potvrđeno ono što se pokazalo i u prethodnim mečevima - da "Srbi imaju najboljeg igrača u istoriji, ali ništa više"\nRivalski As daje pomalo apokaliptičan naslov: „Hrvatska završila sa Đokovićem“ a u tekstu dodaje da je „u duelu komšija, tim odneo prevagu nad individualnim sjajem prvog igrača sveta“, primećuje list.\nKao ključan trenutak polufinala, As ipak navodi pobedu Borne Goja nad Dušanom Lajovićem za vođstvo od 1:0.\n- Hrvatska, šampion iz 2005. i 2018. i finalista iz 2016, duguje spomenik Goju, 23-godišnjem igraču koji se nalazi na 279. poziciji i koji inače igra čelindžere, piše As.\nMundo Deportivo u naslov ističe: „Đoković se nasukao u parovima, Hrvatska prvi finalista”.\n- Najbolji dubl sveta, Nikola Mektić i Mate Pavić, presudili su Novaku Đokoviću i Filipu Krajinoviću - piše ovaj list, uz podsećanje da "prvom reketu sveta" ostaje titula iz 2010. godine.\nEl Pais donosi naslov: "Đoković stigao dokle mu je Hrvatska dozvolila"\n- Broj 1, zajedno sa Krajinovićem, popustio je pod moćnim parom rivala - piše list.\nHrvatska će u nedelju u dvorani Arena Madrid igrati finale Dejvis kupa protiv pobednika meča između Nemačke i Rusije.\nSport Dejvis kup Novak Đoković


Javne površine u Mrkonjić Gradu kontroliše 46 kamera - www.mrkonjic-grad.com\nJavne površine u Mrkonjić Gradu kontroliše 46 kamera\nMinistar unutrašnjih poslova Republike Srpske Dragan Lukač prisustvovao je danas u Mrkonjić Gradu zvaničnom puštanju u rad sistema video-nadzora, gdje će 46 kamera kontrolisati javne površine.\nLukač je rekao da su u ovoj opštini upostavili kontrolu i na javnim površinama i na objektima, oko škole, vrtića, oko svih značajnih objekata, glavnih ulaza i izlaza iz grada, na raskrsnicama, trgovima, prometnim putevima.\n"Na taj način će bezbjednost sigurno biti na višem nivou", istakao je Lukač u izjavi novinarima.\nOn je naglasio da se do 50 odsto smanjuje broj krivičnih djela u opštinama gdje je već uspostavljen video-nadzor, a povećava se bezbjednost imovine građana.\nMUP je, dodao je Lukač, na teritoriji Republike Srpske do sada je uspostavio ili je u fazi uspostavljanja video-nadzora u 52 opštine, čime se doprinosi boljoj bezbjednosti opštinama gdje je uspostavljen nadzor, ali i cijeloj Republici, što i jeste cilj.\n"Mi kontrolišemo javne površine, a ne zadiremo u privatno vlasništvo", istakao je Lukač i dodao da je bitno da kontrolišu sve što se dešava na javnim površinama u smislu vršenja krivičnih djela ili narušavanja javnog reda i mira ili ometanja građana u njihovom mirnom životu.\nPolicijska uprava u Mrkonjić Gradu, naglasio je ministar, radi dobar i predan posao i da imaju sve dobre ocjene što se tiče bezbjednosnog stanja, a zahvalnost je iskazao Vođeviću i saradnicima koji su vidjeli prednost video-nadzora i uložili određena sredstva da bude uspostavljen.\n"MUP je zajedno sa opštinom Mrkonjić Grad ranije napravio sporazum o uspostavljanju video-nadzora još dok je bila načelnik Divna Aničić. Preostaje nam da to još uradimo u Šipovu i nadam se da ćemo sa načelnikom te opštine ubrzo ući u potpisivanje sporazuma", rekao je Lukač.\nVođević je rekao da je opština u video-nadzor uložila oko 80.000 KM, koji će preventivno djelovati na sve eventualne počinioce krivičnih djela, te zahvalio svima koji su uzeli učešće u ovom projektu.\nNačelnik Policijske uprave Mrkonjić Grad Milan Milekić zahvalio je ministru za posjetu, a Vođeviću što je prepoznao ovu problematiku, kao i Aničićevoj, koja je učestvovala u početnim aktivnostima.\n"Poznato je da smo na 15 lokacija ugradili 46 kamera. Njihov značaj je višestruk, u preventivnom smislu uticaće na sve koji su planirali da izvrše određena krivična dijela, ali i da pomogne policijskim službenicima prilikom identifikovanja i otkrivnja počinioca krivičnih djela", dodao je Milekić.\nNakon puštanja u upotrebu video-nadzora u Policijskoj upravi, Lukač je razgovarao i sa rukovodstvom ove opštine.


Lijepa vijest /Wizz Air: Od jula i letovi prema Stockholmu / Radio Sarajevo\nWizz Air/Aerodrom Sarajevo\n20. 05. 2021. u 16:41:00 Radiosarajevo.ba\nWizz Air, aviokompanija s najvećom stopom rasta u Evropi, danas je svečano otvorio svoju bazu u Sarajevu. Na ceremoniji održanoj na Međunarodnom aerodromu Sarajevo saopštene su i vijesti o uspostavljanju još jedne aviolinije.\nWizz Air je na listu gradova s kojima će povezati Sarajevo dodao i Stockholm. Karte na ovoj ruti se mogu rezervisati putem web stranice wizzair.com ili mobilne aplikacije po cijenama već od 58,99 KM/29,99 eura*.\nGovoreći na današnjoj konferenciji za medije u Sarajevu, Andras Sebok, voditelj lanca opskrbe Wizz Aira, kazao je: “Oduševljeni smo što danas obilježavamo uspostavljanje nove baze u Sarajevu i pokretanje novih Wizz usluga iz Sarajeva prema osam evropskih zemalja: Belgiji, Danskoj, Francuskoj, Njemačkoj, Holandiji, Švedskoj i Švicarskoj. Ostajemo posvećeni Bosni i Hercegovini i danas također najavljujemo novu liniju Sarajevo-Stockholm od jula ove godine.\nTagovi: Sarajevo letovi WizzAir aerodrom putovanje\nAvio saobraćaj / Wizz Air otvara bazu u Sarajevu i pokreće nove linije


Dobre Vibracije - Recenzije albuma: Kajkyt – Krst (Wire Globe Recordings/Chmafu Nocords/God records)\nKajkyt – Krst\nWire Globe R./Chmafu Nocords/God r.\n75 minuta / kompozicija iz četiri dela\nZa razliku od apokaliptične doom metal opere sa prethodnog „Compromise is not possible“, koja je najblaže rečeno zvučala kao susret Sunn O))) i Diamande Galas u paklu, „Krst“, zamišljen kao kompozicija iz četiri dela, pruža nam jednu potpuno drugačiju dronsku viziju.\nZa svojih dvadeset i sedam godina, Slobodan Kajkut, kompozitor iz Banja Luke, uspeo je da magistrira kompoziciju u Gracu, svira u raznim banjalučkim i austrijskim punk/hc/grind/math/eksperimentalnim bendovima (zapravo, trenutno je još uvek u austrijskim The Striggles i Automassage), nastupa sa Mizarom, Aleksandrom Veljanovim, čak i sa legendarnim Faust - da bi svoje umetničke napore konačno uobličio kroz sopstvenu etiketu, God records. „Krst“ je drugo po redu izdanje God records-a, miksovano od strane Oktopusa (Dalek) u Deadverse studijima i objavljeno u saradnji sa Wire Globe Recordgins i Chmafu Nocords. Za razliku od apokaliptične doom metal opere sa prethodnog „Compromise is not possible“, koja je najblaže rečeno zvučala kao susret Sunn O))) i Diamande Galas u paklu, „Krst“, zamišljen kao kompozicija iz četiri dela, pruža nam jednu potpuno drugačiju dronsku viziju.\nPrvi deo, koji traje oko 21 minut, počinje potmulim, „vibrirajućim“ dronom na basu i mutnim, prigušenim bubnjem, vezanim u spori loop koji se provlači kroz skoro celu kompoziciju stvarajući (kako ona odmiče) utisak Godflesh-ovsko/Scorn-ovskog tretmana ritam sekcije. Iznad tegobne, spore podloge posle izvesnog vremena počinju da lebde mestimična ambijentalna isijavanja u vidu hladnih kosmičkih (kosmogonijskih?) zvukova koji se, pošto „očiste“ bubanj i bas od šuma, definišu u neku vrstu dronske šupljine, u sferu nemogućih ležećih tonova, da bi posle izvesnog vremena konačno utihnuli u visokoj, zvezdanoj smrti i ponovo ustupili mesto čvrstim, zemljanim elementima basa i bubnja. Sve u svemu, izvanredno vladanje atomosferski krajnje zahtevnom situacijom (na momente mi se čak učinilo da slušam Oren-a Ambarchi-a u nekoj space/kraut varijanti).\nU drugom delu (oko 23 minuta) kosmički nagoveštaji iz prvog se pretvaraju u mikrokosmičke - preko pulsirajuće zvučne ligature basa i bubnja kreće napev (koji je otpevao Kajkut), očigledno inspirisan vizantijskim crkvenim pojanjem. Rasuta hladnoća iz prvog dela se skuplja u jednu introspektivnu, meditativnu tačku, iz koje se hipnotičkim vibracijama širi u monumentalni, improvizovani psalm. Prostor zadobija sakralnu crtu, ali atmosfera je i dalje tegobna - sve zvuči poput nekog dugog i teškog bdenja. Ova „sakralna klaustrofobija“ možda je po senzibiltetu najbliža makedonskoj Aporei, s tim što je Kajkut usmeren ka nalaženju njene „teofanijske“ tačke, tačke egzaltacije, u koju nas strpljivo i kontrolisano uvodi, da bi posle ekstatičnog uspenja ponovo spustio stvari i ostao samo na basu.\nTreći deo kompozicije (oko 19 minuta) se nastavlja basom, koji polako tone pod pritiskom industrijske buke iz pozadine, da bi ista negde posle petog minuta konačno izbila na površinu, i pojačana bubnjem, koji konačno potvrđuje svoju Godflesh-ovsko/Scorn-ovsku prirodu, nastavila da se razlaže u distorziranom paroksizmu, ostavljajući za sobom samo entropijsko utihnuće u vidu razbacanih delića haosa i neizbežnog drona na basu, čija nas „isonska“ transformacija uvodi u završni deo kompozicije.\nU poslednjem delu (oko 12 minuta), dron doživljava „sakralno“ pročišćenje postavši mimesis već pomenutog isona, utvrđuje se u nepokretljivosti i nastavlja da traje u metafizičkoj tenziji i, da bi konačno dosegao prosvetljenje i utrnuo u električnim pražnjenjima.\nIako se očigledno oslanja na tradiciju akademske avangarde, koliko i na nasleđe njenih andergraund parnjaka, „Krst“ ne pati ni od akademskog formalizma, ni od psihodelične neobuzdanosti - a sve zajedno ni od visokog modernizma. Kajkut kao da je uspeo da nađe onu oslobađajuću tačku u kojoj kontrolisani eksperiment susreće kraut i space spontanost, dokazavši pritom da metafizika nije rezervisana samo za tzv. sakralni minimalizam (Part, Gorecki, Hovhaness). Eksperiment je prestao da bude cilj po sebi, a celokupno iskustvo moderne muzike kao da se razložilo, kako bi ustupilo prostor iskustvu sakralnog. U tom smislu, „Krst“ predstavlja poniranje u najdublje delove razapetog mikrokosmosa, suočavanje sa hologramskom krhkošću postojanja i mističnu potragu za unutrašnjim središtem. Ne, Kajkutova kompozicija nije proizvod nekakvog štokhauzenovskog New Age ludila - pre je proizvod lucidne spoznaje da modernost, jednostavno nije mera svih stvari.\nSa nestrpljenjem očekujem sledeću epifaniju God records-a.


anastasija raznatovic i bikovic\nAutor: Glas javnosti 25.05.2021. u 10:27\nAnastasija Ražnatović i njen dečko, Đorđe Kuljić su prema navodima medija kupili stan u luksuznom beogradskom naselju koji su platili 750.000 evra, a stanari kompleksa su otkrili da će im i Biković biti komšija.\nIako su domaći mediji preneli da su Ražnatovićeva i njen dečko počeli zajednički život u dupleksu na Dorćolu, sada su se u javnosti pojavile informacije da su oni pazarili stan u luksuznom beogradskom naselju, kraj Kalemegdana, za koji su dali čak 750.000 evra!\n"Naša zgrada je među prvima završena, tako da smo se nedavno uselili. Videla sam Anastasiju nekoliko puta u garaži, bila je sa vozačem, ljubazna je, uvek se lepo pozdravi. Vidim i da stiže neki nameštaj, tako da je sigurno još u procesu selidbe", rekla je jedna komšinica.\nANASTASIJA RAŽNATOVIĆ ZAPALILA DRUŠTVENE MREŽE: Pokazala kako se OPUŠTA U KADI, duge noge u prvom planu! (FOTO)\nStanari zgrade su međutim otkrili i da je glumac Miloš Biković došao u kraj. Kako oni tvrde, Biković i Ražnatovićeva su kupili najveće i najskuplje stanove u zgradi. Komšije su istakle da glumac ima lepšu terasi, koja je velika kao pola stana.\n"Ražnatovićka i Kulji su kupili dva stana od po sto kvadrata i napravili dupleks. To su platili 750.000 evra. Bikovića smo viđali dok je sve još bilo u izgradnji, a Anastasija dolazi čeće," završavaju komšije.\nCena kvadrata u ovom luksuznom kvartu se kreće od 2.750 do 3.740 evra, tvrde stanari.\nKalemegdanbikovićEstradaZabavaMiloš BikovićkomšijaAnastasija RaznatovićBeograd na vodi


Oglasio se Ivanić: "Partizane, traži dalje!" - Sportske.net\nOglasio se Ivanić: "Partizane, traži dalje!"\nVezni fudbaler Vojvodine Mirko Ivanić poslao je javnu poruku Partizanu koji ovih dana čini sve da ga dovede u svoje redove.\nGogua rekao DA - Partizan ima novog štopera!Kiprani tužili Partizan!Partizan obelodanio šta se dešava sa Ivanićem!Živković: "Nisam pogrešio što sam ostao u Partizanu"ZVANIČNO - Babović se odrekao zarade i napustio Partizan\nUkoliko se ne dogodi ništa epohalno Partizan neće uspeti da realizuje transfer Mirka Ivanića jer vezni fudbaler novosadske Vojvodine decidirano odbija da pređe u klub iz Humske.\nPrvotimac novosadskog superligaša progovorio je o novim "napadima" Partizana za dnevni list "Alo" i objasnio kako bi Partizanu bilo bolje da nastavi da traži pojačanja jer njega neće privoleti u Humsku.\n"Ne znam zašto se ponovo diže bespotrebna prašina. Priča oko mog prelaska u Partizan završena je još 31. avgusta u ponoć. Nije mi jasno zašto su toliko tvrdoglavi, pobogu, nisam ja jedini igrač. Najbolje bi bilo da me zaborave i da traže drugo rešenje" kazao je Ivanić.\nPartizan je prvi "napad" na Mirka Ivanića napravio krajem avgusta prethodne godine kada nije bilo jasno ko je odbio crno-bele, Vojvodina ili sam igrač.\nOvoga puta, stvari su više nego evidentne, dva kluba su se dogovorila oko obeštećenja, navijači Vojvodine su poručili Ivaniću da mu neće praviti probleme zbog prelaska u Partizan, ali mladi fudbaler želi u inostranstvo.\n"Znam da bi klubu novac od mog transfera lepo legao, ali nisam ja taj koji treba da brine o finansijama, ja sam samo igrač. Pre dva dana sam se sastao sa vođama navijača 'Firme' koji su mi rekli da za dobrobit kluba ne bi bilo loše da odem. Takođe, rekli su mi da šta god odlučim, podržaće me, kao i klub. Ostao sam iza svojih reči" kaže Ivanić.\nAko je navijačima Partizana za utehu, Mirko Ivanić je otkrio da bi isti odgovor poslao i "večitom rivalu" jer u Srbiji ne želi da igra ni za jedan drugi klub osim Vojvodine.\n"Zvezda nije poslala konkretnu ponudu, ali bih i nju odbio. Voša je jedini klub u Srbiji za koji bih nastupio" zaključuje Ivanić.\nPodsećamo da je ranije danas generalni direktor FK Partizan Miloš Vazura priznao da je sa Vojvodinom postignut načelni dogovor oko transfera Mirka Ivanića ali sada slobodno možemo da konstatujemo da od toga neće biti ništa.


Pešačko–biciklistička staza oko jezera Palić biće završena u junu\nProduženje pešačko - biciklističke staze, foto: NJ/Magločistač\nTokom februara započela je izgradnja produžetka pešačko–biciklističke staze na zapadnoj strani obalnog pojasa jezera Palić, kojom će staza biti duža za dodatnih 475 metara. Vrednost investicije je 77.443 evra, a rok za završetak radova je 15. jun ove godine.\nU toku su i radovi na istočnoj obali jezera Palić, dok je deo staze na zapadnoj strani obale u dužini od oko 950 metara završen, objavljeno je na portalu Zaštita biodiverziteta i voda jezera Palić i Ludaš.\nUgovor je potpisan na iznos od 331.000 evra i planom izgradnje od oko 2 kilometara staze, što obuhvata približno jednu urbanističku deonicu na zapadnoj i tri na istočnoj obali jezera Palić.\nGrađevinsko preduzeće “Graditelj NS” i JP „Palić-Ludaš“ potpisali su početkom oktobra prošle godine Ugovor o izgradnji pešačko-biciklističke staze. Izgradnja staze realizuje se u okviru projekta „Ecolacus“ kao deo investicione mere za formiranje zaštitnog pojasa oko jezera Palić.\nProjekat obuhvata dogradnju postrojenja za prečišćavanje otpadnih voda Subotice, novu crpnu stanicu za otpadne vode na Paliću i vod ka Subotici, proširenje kanalizacionog sistema na Paliću, izgradnja tampon zone oko jezera Palić i jezera Ludaš sa biciklističkim stazama i vidikovcima i izvođenje biomanipulacije na jezeru Palić.\nVrednost celokupne investicije iznosi 6,5 miliona evra (oko 780 miliona dinara) bespovratnih sredstava od Vlade Nemačke, kojima upravlja KfW – Nemačka razvojna banka. Iz budžeta grada Subotice obezbeđeno je ukupno milion evra (oko 120 miliona dinara).\nInvesticije JP "Palić - Ludaš" Palić


ZA GRAČANICU 2.000 KNJIGA OD "NOVOSTI": Donacija biblioteci za očuvanje odbrambenog bedema srpstva na KiM (VIDEO) | Novosti.rs\nZA GRAČANICU 2.000 KNJIGA OD "NOVOSTI": Donacija biblioteci za očuvanje odbrambenog bedema srpstva na KiM (VIDEO)\n21. 06. 2021. u 13:20\nKOMPANIJA "Novosti" i Fondacija humanosti kompanije "Novosti" donirale su narodnoj biblioteci u Gračanici 2.000 knjiga.\nNarodna biblioteka u Gračanici je 1999. godine izmeštena iz Prištine i nedavno se preselila u nove prostorije. Iako novi objekat biblioteke još nije zvanično otvoren, u ovoj ustanovi se nadaju da će gest kompanije i fondacije "Novosti" biti podstrek i ostalima da doniraju još knjiga.\nPrema rečima LJubinka Karadžića, predsednika Skupštine grada Prištine, ova biblioteka koja broji više od 35.000 knjiga bila je smeštena u neadekvatnim uslovima i sada se uselila u zgradu od 510 kvadrata, koja je sagrađena sredstvima Ministarstva lokalne samouprave i Kancelarije za KiM.\n- U izgradnju ovog modernog objekta do sada je uloženo 30 miliona dinara, a nadamo se da ćemo uz pomoć države Srbije do kraja opremiti ovu ustanovu - ističe predsednik Karadžić.\nDirektorka Biblioteke Brankica Kostić zahvaljujući se na donaciji, ističe da biblioteka nije zvanično otvorena i da je u procesu sređivanja i otvaranja. Ona se nada da će ova ustanova biti velika podrška našem narodu da sačuva nacionalni, verski i kulturološki identitet i da će svaka knjiga koja uđe u ovu biblioteku biti još jedan kamen u očuvanju odbrambenog bedema srpstva na KiM, na koji nasrću svakodnevno.\nPomoćnik direktora za pravne poslove kompanije i predsednik upravnog odbora Fondacije "Novosti" Lidija Obradović izrazila je zadovoljstvo što je kompanija "Novosti" prvi donator biblioteke u Gračanici koja će početi da radi u novom objektu i istakla ponos što su "Novosti" uspele da dopreme 2.000 knjiga u ovaj objekat.\nDirektor Fondacije humanosti "Novosti" Divna Čanačević ističe nadu da će kompanija "Novosti" biti podstrek i ostalim donatorima da što veći broj knjiga dospe do ove ustanove kulture na centralnom Kosmetu.\nGračanica Fondacija humanosti "Večernjih Novosti" donacija knjiga Kosovo i Metohija vesti kompanija Novosti\nPROGLAŠENA VANREDNA SITUACIJA U NOVOJ VAROŠI: Vatrogasci se lavovski bore protiv požara, u pomoć stigla Helikopterska jedinica (FOTO)\nNAKON što su zajedničkim dejstvovanjem, više od 80 pripadnika Sektora za vanredne situacije i 13 pripadnika Helikopterske jedinice sa četiri helikoptera, uspeli da stave pod kontrolu zapadnu stranu požara kod Nove Varoši, Ministarstvo unutrašnjih poslova preusmerilo je snage na istočnu stranu požara na otvorenom u selu Negbine.\n29. 07. 2021. u 20:02\nMESTA ZA JOŠ 1.400 AKADEMACA: Studentski grad dobija novi blok, u Nišu izgradnja u komplesku tehničkih fakulteta\nSTUDENTSKI grad u Beogradu će dobiti novi blok sa 1.000 kreveta, a dok će u kompleksu tehničkih fakulteta u Nišu biti izgrađen studentski dom za smeštaj 400 akademaca.\n29. 07. 2021. u 19:24\n00:25 DOK EVROPA GORI, U BRAZILU PAO SNEG: Neverovatne scene iz tropskog raja, poslednja mećava bila pre šezdeset godina!


MEI - Aktuelnosti - Stiže pomoć za 14.000 najugroženijih žena u Srbiji\nNovac je obezbeđen uz finansijsku podršku Delegacije EU u Srbiji, koja je preusmerila deo sredstava iz projekta IPA 2016 „Ključni koraci ka rodnoj ravnopravnosti“ i biće raspodeljen volonterskim timovima i timovima za vanredne situacije Crvenog krsta, koji će organizovati distribucije pomoći najugroženijim ženama na lokalnom nivou.\nPredsednica Koordinacionog tela Zorana Mihajlović kaže da su u vreme pandemije virusa COVID -19 solidarnost i zajednički rad veoma važni.„Ovom odlukom narednih dana najugroženije žene u pedeset naših opština dobiće pomoć i hranu koja im je neophodna. Pozivam sve koji na ovakav način žele da pomognu da se jave i vrata Koordinacionog tela i Vlade Srbije su im otvorena“, izjavila je Mihajlovićeva.\nProjekat „Ključni koraci ka rodnoj ravnopravnosti“ realizuje se u saradnji sa Ministarstvom za evropske integracije.„Veoma je važno da u momentu kada se suočavamo sa nesvakidašnjim rizikom prouzrokovanim širenjem COVID-19 pokažemo solidarnost i razumevanje za one koji su najranjiviji i najugroženiji. Uverena sam da će žene u Srbiji, bilo na selu ili u gradu, biti glavni oslonac našeg društvenog i ekonomskog oporavka, kao što se i sada u teškim okolnostima bore u bolnicama za zdravlje naših pacijenata, rade u prodavnicama, na seoskim gazdinstvima, medijski izveštavaju“, izjavila je ministar za evropske integracije Jadranka Joksimović.\nSredstva za ceo projekat obezbeđena su uz finansijsku pomoć Delegacije Evropske unije u Srbiji.'“U ovim teškim vremenima, više nego ikad ranije, moramo se držati zajedno i zaštititi najugroženije. U okviru paketa podrške EU za Srbiju u borbi protiv COVID -10 pandemije, izdvojili smo 100.000 evra za pomoć ugroženim ženama u 50 opština Srbije kojim će se obezbediti hrana i higijenske potrepštine, kao i pružiti im pomoć za njihovo mentalno zdravlje tokom izolacije. Osobe sa invaliditetom, samohrane majke, žene koje se brinu o velikim porodicama, žrtve porodičnog nasilja, starije osobe iz manje pristupačnih krajeva Srbije, romske zajednice - niko od njih ne sme biti zapostavljen i Evropska unija će nastaviti da im pomaže“, izjavio je Sem Fabrici, šef Delegacije Evropske unije u Srbiji.\nProjekat „Ključni koraci ka rodnoj ravnopravnosti“ zajedno realizuju Koordinaciono telo za rodnu ravnopravnost, Ministarstvo za evropske integracije i Agencija Ujedinjenih nacija za rodnu ravnopravnost i osnaživanje žena - UN Women, uz finansijsku podršku Delegacije EU u Srbiji.


Nacionalna asocijacija “Serbia Organika”, se oglašava po pitanju nedavno objavljenog hemijskog ispitivanja 11 vrsta povrća i šampinjona sa tri beogradske pijace i želi da ukaže građanima i široj javnosti na određene činjenice, u vezi istoga, a povodom navedenih trvrdnji da "organski proizvodi nisu ništa bolji od običnih".\nS obzirom da je u organskoj proizvodnji zabranjena upotreba sredstava sintetičko hemijskog porekla za zaštitu bilja, jedna od prednosti ovih prozvoda je, što prema najvećem broju sporovedenih studija sadrže mnogostruko manji sadržaj ostataka pesticida, nitrata i drugih štetnih materija.\nEvropska agencija za bezbednost hrane (EFSA) je nezavisna evropska agencija koja radi procenu rizika bezbednosti hrane. Monitoring programi koji se sprovode u EU su jedni od najsveobuhvatnijih programa istraživanja hrane u svetu, koji pokrivaju više od 60.000 uzoraka hrane svake godine i analizu na skoro 800 različitih vrsta pesticida. Autori meta-analize objavljeni 2014. godine napominju da ishrana na bazi proizvoda iz organske proizvodnje može znatno da smanji unos pesticida u organizam čoveka. Istraživanje sprovedeno u Francuskoj je pokazalo da koncentracije ostataka pesticida u mleku dojilja opadaju sa porastom upotrebe organske hrane u svakodnevnoj ishrani (25-80%). Slične rezultate je pokazalo istraživanje u vezi sa sadržajem ostataka organofosfornih pesticida u krvi i urinu dece. Uzorci krvi i urina dece cija je ishrana bazirana na hrani iz konvencionalne proizvodnje su imali u sebi šest puta veće koncentracije ostataka pesticida u odnosu na krv i urin dece čija se ishrana bazira na hrani iz organske proizvodnje\nOrganska proizvodnja proizvodnja ima holistički pristup proizvodnji hrane i ekosistemu uz prioritetno očuvanje i unapređenje životne sredine, odnosno svih prirodnih resursa -zemjišta, voda, vazduha, živih organizama, biološke raznolikosti, dobrobiti životinja i zdravlja svih živih bića i upravo je i nastala kao odgovor "zelenoj revoluciji" i jedna je od poluga da sačuvamo i unapredimo prirodne resurse, što nikada nije bilo aktuelnije, pa i u kontekstu alarmantnih klimatskih promena.\nUz gore nevedene prednosti organske proizvodnje, treba istaći i ostale njene prednosti: zabrana upotrebe sintetčko hemijskih pesticida, sintetičkih mineralnih djubriva, genetički modifikovanih organizama, preventivna upotreba antibiotika, hormona kao i redukovana upotreba uobičajenih aditiva, konzervansa, emulgatora, i veštačkih boja, koje se koriste u prehrambenoj industriji.\nSvesni smo činjenice da se i u svetu povremeno pojavljuju tekstovi sa sličnom tematikom različitih interesnih grupa, koji imaju za cilj da poljuljaju poverenje potrošača u organsku proizvodnju i organske proizvode.


Rusija produžila Snoudenu boravak za dve godine\n► Rusija produžila Snoudenu boravak za dve godine\n"Upravo smo Snoudenu produžilli dozvolu boravka u Rusiji na dve godine", napisala je na svojoj Fejsbuk stranici Marija Zava.\nAdvokat bivšeg konsultanta američke Nacionalne agencije za bezbednost (NSA) nije mogao za Frans pres odmah da potvrdi tu informaciju.\nEdvard Snouden do sada je imao trogodišnjuu dozvolu boravka koju je dobio posle jednogodišnje dozvole za azil. Na početku je proveo više od mesec dana u tranzitnoj zoni moskovskog međunarodnog aerodroma Šeremetijevo.\nSnouden (33) je bio i saradnik Državne bezbednosne agencije SAD, a u javnost je izneo tajna dokumenta koja su pokazala postojanje velikog broja tajnih projekata nadziranja kao i da su SAD sprovodile napade na računare širom sveta. Snouden je ta dokumenta predao novinarima u junu 2013.\nPosle objavljivanja dokumenata CIA, Snouden je najpre pobegao u Hongkong, a potom u Moskvu, gde je dobio azil.\nOdlazeći predsednik SAD Barak Obama juče je preinačio zatvorsku kaznu za Čelsi Mening, tranšeksualnog američkog vojnika koji je bio osuđen na 35 godina zatvora zbog odavanja poverljivih dokumenata vebsajtu Vikiliks. Mening će biti oslobođen 17. maja.\nSnouden, koji je i sam optužen u SAD za špijunažu i krađu državnih dokumenata i kome je oduzet američki pasoš, pozdravio je tu odluku.\n"Za pet meseci bićeš slobodna, hvala za sve što si uradila za svet Čelsi. Hvala Obama", napisao je Snouden na Tviteru.\nMeđutim Obama je isključio mogućnost da pomiluje Edvarda Snoudena, rekao je portparol Bele kuće Džoš Ernest i dodao da je taj bivši konsultant "pobegao u ruke protivnika", odnosno Rusije.


Apr 18, 2019 3D štampa\nO prednostima i ograničenjima 3D štampe, diskutovalo se u okviru radionice koja je održana 16. aprila, u Startit Centru u Inđiji, koja je drugi u nizu IT događaja koji se realizuje ove godine, u okviru projekta XBIT, finansiranog od strane Evropske unije, u cilju prikazivanja 3D tehnologije kao idealne platforme za prototajping i izradu funkcionalnih delova.\n„Prisutni su na radionici, imali priliku da saznaju sve o prednostima i ograničenjima koje 3D štampa pruža korisnicima, sa posebnim osvrtom na sve činjenice koje bi trebalo da poznajemo pre njene upotrebe, kako bismo što adekvatnije mogli da je primenimo u poslovne ili lične svrhe. Takođe, kroz praktični rad, prisutne smo upoznali sa funkcionisanjem 3D štampe na praktičnim primerima i posebnu pažnju smo obratili FDM tehnologiji“, istakao je Luka Štilić, predavač i član APE Robotics tima.\nTokom studiranja, Luka se posebno zanimao za proizvodno mašinstvo. Njegov prvi dodir sa 3D štampom bio je na poslednjoj godini studija Mašinskog fakulteta Univerziteta u Beogradu. Tada je započeo razvoj robota za Evropsko takmičenje iz robotike, kao člana APE Robotics tima. Po završetku studija, Luka je radio u 3D printing hubu, sa više različitih tehnologija 3D štampe tj. aditivne proizvodnje, koja omogućava digitalnom modelu stvaranje u trodimenzionalni predmet.\nRadionicom su se pokrile teme o CAD softveru i koje mogućnosti pruža u kombinaciji sa 3D štampom. Pored toga, govorilo se i o postupcima pripreme modela za štampu, odnosno o načinima upotrebe softvera, kao i omehaničkim karakteristikama materijala koji se koriste. Sledeći događaj o tehnologijama budućnosti, u okviru XBIT projekta, biće održan 19. aprila u Novom Sadu, i biće posvećen ROS operativnom sistemu.


Evropa kup u snowbordu na Kopaoniku\nOva takmičenja predstavljaju još jedan dokaz da se Kopaonik na velika vrata vratio na mapu evropskih skijaških centara\nNa slici: Nina Micić, reprezentativka Srbije u snowboardu\nSki-centar Kopaonik ove sezone biće domaćin dva značajna snowbord takmičenja. Dva Evropa kupa u disciplinama big er i paralelslalom biće održana 21, 22. i 28. februara.\nOva takmičenja predstavljaju još jedan dokaz da se Kopaonik na velika vrata vratio na mapu evropskih skijaških centara.\nVršilac dužnosti direktora „Skijališta Srbije“ Dejan Ljevnaić rekao je da mogućnost organizacije ovakvog sportskog takmičenja ima višestruku važnost za Srbiju.\n– Osim što promovišemo zimske sportove kao veoma uticajne i zdrave discipline, organizacijom ovakvih takmičenja promovišemo i zemlju kao ozbiljnu turističku destinaciju, koja svojim sadržajima, skijaškim terenima i organizovanošću parira svim evropskim skijaškim centrima – naglasio je Ljevnaić.


KONAČNO: Posle 58 dana fudbaleri Crvene zvezde odradili zajednički trening (FOTO)\nIzvor: SrbijaDanas.com, 11.Maj.2020, 22:32\nPrštalo je u Ljutice Bogdana.\nPandemija korona virusa odvojila je od terena i saigrača gotovo dva meseca svakog od fudbalera Crvene zvezde, a danas su konačno posle 58 dana momci u Ljutice Bogdana mogli da odrade zajednički trening u sklopu priprema za nastavak prvenstva 30. maja u kojem je Zvezdi pobeda dovoljna da odbrani titulu.\nIgrači crveno-belih su u poslednjih sedam dana radii u manjim grupama, >> Pročitaj celu vest na sajtu SrbijaDanas.com << dok su prethodno 45 dana proveli trenirajući u kućnim uslovima. Trening su odradili na stadionu ''Rajko Mitić, a na zvaničnom tviter profilu kluba je podelio nekoliko fotografija.\nNigde kao kod kuće! 🥰🏡\n🔴⚪ #fkcz pic.twitter.com/HLXvZtoJE9\n— FK Crvena zvezda (@crvenazvezdafk) May 11, 2020\nB92: Fudbaleri Zvezde trenirali zajedno posle 58 dana\nSportske.net: Zvezda - Nigde nije kao kod kuće... (foto)\nRTS: Fudbaleri Crvene zvezde na „normalnom“ treningu posle dva meseca\nSportske.net: Zvezdin defanzivac nema dilemu: "Slavićemo titulu sa navijačima!"


EXPRES VESTI - Đilas: Drugi su nudili više, za Srbiju velika čast\nĐilas: Drugi su nudili više, za Srbiju velika čast\nBEOGRAD - Predsednik Košarkaškog saveza Srbije Dragan Đilas izjavio je danas da organizacija kvalifikacionog turnira za plasman na Olimpijske igre u Rio velika čast za srpsku košarku i otkrio da će ukupni troškovi iznositi oko 3,2 miliona evra.\nKako je naveo, država je obezbedila 2,5 miliona evra, dok će dodatni troškovi od 700.000 evra, pre svega na smeštaj ekipa, biti pokriveni od sponzora i prodaje karata.\n"Preduzeto je apsolutno sve da ispunimo visoke zahteve. Verujem da ćemo napraviti da organizacija bude na najvišem mogućem nivou i budemo dobri domaćini. Dobili smo veliko priznanje za srpsku košarku i za sve one ljudi koji su se borili za naš ugled u svetu, ispred ekonomskih jačih zemanja", rekao je Đilas na konferenciji za medije u Kući košarke.\nOn se zahvalio predsedniku Vlade Srbije Aleksandru Vučiću na finansijskoj pomoći.\n"Posle četvrtog mesta na Evropskom prvenstvu otišli smo na prijem kod Vučića, pitao nas je koliko bi koštala organizacija. Kada smo odgovorili dva miliona, odmah je rekao država će to obezbediti. Ogroman posao smo uradili, zahvalio bih se i ministru sporta i omladine Vanji Udovičiću".\nPrema njegovim rečima za dobijanje organitacije turnira presudili su sportski motivi, pošto su druge zemlje ponudile duplo više od 2,5 miliona evra.\n"Ponudili smo iznos od 2,5 miliona evra FIBA i nje tajna da su neke zemlje ponudile više od nas. FIBA je ipak donela odluku. Za našu zemlju taj iznos je ogroman, u rangu sa organizacijom jedne grupe prvenstva Evrope. Pokrićemo troškove ekipa, zvaničnika, sudija i slične, ali će i takmičenje biti dostupno svima jer će najjeftinija karta iznositi 400 dinara", rekao je prvi čovek KŠ.\nOn je dodao da će dodatni troškovi iznositi oko 700.000 evra, ali da računa da će taj iznos pokriti sponzori i prihod od karata.\n"Ne mislim sa smo se već plasirali na OI. Biće pritisak na našim igračima, a najveća korist je što će građani Srbije na domaćem terenu moći da vide svoje košarkaše", rekao je on i dodao da će Srbija na žrebu u utorak u Ženevi izbeći Francusku i Grčku jer će biti u istom, prvom, šeširu.\nSrbija i KOMBANK arena biće domaćini kvalifikacionog turnira za plasman u Rio od 4. do 10. jula.\nViše iz kategorije: « Porazi Denvera i Minesote\tSigurna pobeda Novaka za plasman u treće kolo Australijen Opena »


Handke: Volim književnost, prezirem mišljenja i ne odgovaram na pitanja o prosrpskim stavovima | Aktuelno\nNaslovna SVIJET Handke: Volim književnost, prezirem mišljenja i ne odgovaram na pitanja o prosrpskim...\n„Volim književnost, a ne mišljenja“, rekao je on jednoj novinarki koja ga je zamolila da iznese svoje mišljenje o dešavanjima 90-ih godina na Balkanu\nPetar Handke (Foto: Anders Wiklund/TT News Agency/via REUTERS)\n„Volim književnost, a ne mišljenja“, rekao je on jednoj novinarki koja ga je zamolila da iznese svoje mišljenje o dešavanjima 90-ih godina na Balkanu. „Prezirem mišljenja“, dodao je pisac.\n„Samo nastavite sa vašim pitanjima, volim vaša pitanja“, ironično je odgovorio pisac koji je potom pročitao „neprijateljsko“ pismo njemu upućeno zajedno sa toalet papirom.\n„Više volim jedno anonimno pismo sa toalet papirom od vaših praznih pitanja“, rekao je Handke i dodao da je dobio i brojna pisma podrške.\nPeter Handke (1942) nagrađen je za „uticajni rad koji je u okviru lingvističke kreativnosti istraživao periferiju i jedinstvenost ljudskog iskustva“, napisala je švedska Akademija u obrazloženju dodjele nagrade.


Đurić: Zaustaviti teror protiv srpskog stanovništva na KiM - Politika\nArhiva » Vesti » Politika 14.01.2018\nDirektor Kancelarije za Kosovo i Metohiju Marko Đurić najoštrije je danas osudio „sramotne i kukavičke napade” na imovinu Srba na Kosovu i ocenio da je veoma neodgovorno to što međunarodna zajednica nije preduzela aktivnije korake kako bi se ovaj „teror protiv srpskog stanovništva zaustavio”.\nČestitajući srpsku Novu godinu svim sunarodnicima na Kosovu i Metohiji Đurić je u saopštenju naveo da je na žalost dane uoči Božića i srpske Nove godine na Kosovu i Metohiji obeležio niz napada na imovinu Srba i paljenje njihove letine.\n„To što su se takvi napadi desili masovno i u vreme naših velikih praznika svedoči da je reč o organizovanoj kampanji zastrašivanja”, istakao je Đurić, saopštila je Kancelarija za KiM.\nĐurić je čestitajući srpsku Novu godinu poželeo da u njoj imaju ličnu i porodičnu sreću i zdravlje, kao i da se steknu uslovi da žive bezbedno i dostojanstveno poput građana u drugim delovima naše zemlje.\n„Srpska Nova godina je praznik značajan za očuvanje našeg nacionalnog identiteta, jer mnogi narodi i civilizacije imaju svoje računanje vremena i Novu godinu, različite od gregorijanskog kalendara, i neguju ih kao jedan od simbola svoje posebnosti. Srbi, Jevreji, Arapi, Kinezi i drugi narodi i civilizacije svoje kalendare, koji nisu nužno astronomski najprecizniji, neguju jer na taj način čuvaju deo svoje samosvesti i ono što ih čini zajednicom, identifikujući se pred drugim narodima i predstavljajući bogatstvo svoje tradicije”, naveo je Đurić u saopštenju. (Tanjug)\nmeđunarodna zajednica Kosovo i Metohija Marko Đurić Nova godina Metohija Kosovo


SKANDALOZNA IZJAVA BAJDENA O PUTINU: Ruskog predsednika nazvao ubicom, dao potpuno sumanutu izjavu | Novosti.rs\nSKANDALOZNA IZJAVA BAJDENA O PUTINU: Ruskog predsednika nazvao ubicom, dao potpuno sumanutu izjavu\n17. 03. 2021. u 14:24\nAMERIČKI predsednik DŽo Bajden izjavio je u intervjuu za „Ej-Bi-Si njuz“ da svog ruskog kolegu Vladimira Putina smatra „ubicom“.\nBajden je tokom intervjua rekao da "poznaje" Vladimira Putina i da ruski predsednik "poznaje" njega.\nNa pitanje novinara da razjasni da li Bajden smatra Putina ubicom, američki predsednik je odgovorio: "Mmm... hmm... smatram".\nBez obzira na to, Bajden smatra i da Rusija i Sjedinjene Američke Države mogu zajedno da sarađuju u oblastima u kojima imaju zajedničke interese.\nUBIO SE ERDOGANOV GARDISTA: Ostavio potresno pismo i otkrio mračnu pozadinu obezbeđivanja predsednika Turske\n16. 03. 2021. u 22:00\nBRITANSKI GENERAL KRITIKUJE F-35: Bankrotiraćemo zbog američkih lovaca\n16. 03. 2021. u 21:46\nKao primer takve saradnje, američki lider je podsetio na produženje jednog od najvažnijih sporazuma o strateškoj stabilnosti – Sporazuma o smanjenju strateškog naoružanja.\nAmerički predsednik prethodno je izjavio da će ruski predsednik Vladimir Putin „platiti za mešanje“ u američke izbore za predsednika 2020. godine.\nPodsetimo, u izveštaju koji je objavljen juče Rusija je optužena da je pokušala da utiče na izbore tako da pomogne Donaldu Trampu da bude ponovo izabran, odnosno da onemogući izbor DŽozefa Bajdena, ali i da „baci seme razdora“ u američkom društvu.\nDŽo Bajden Vladimir Putin Rusija Amerika ubica uvreda


EMIR KUSTURICA: BBC i CNN su nam prikazali Gadafija i Sadama Huseina kao tiranine, a Franca Ferdinanda nisu\nEMIR KUSTURICA: BBC i CNN su nam prikazali Gadafija i Sadama Huseina kao tiranine, a Franca Ferdinanda nisu\nSarajevski atentat bio je pre svega akt političkog oslobođenja od nezakonitog režima, izjavio je proslavljeni srpski režiser Emir Kusturica u intervjuu za „Fajnenšel tajms“, uz poruku da je Andrićgrad izgradio kao „simbol pacifizma“.\n„Smešno je kako su nam Bi-Bi-Si i Si-En-En prikazali svrgavanje Sadama Huseina – kao tiranina, (Moamera) Gadafija – kao tiranina. Franc Ferdinand, očito, nije prikazan kao tiranin – ali je to bio“, rekao je Kusturica u intervjuu londonskom listu.\nKontrast između dva pogleda na mladog sarajevskog atentatora Gavrila Principa sumira način na koji je istorija politizovana u ovom izuzetno napetom delu sveta, primetio je autor teksta u britanskom listu, uz konstataciju da Prvi svetski rat nije rešio probleme regiona, „daleko od toga“.\n„Bilo je to samo recikliranje viševekovnog međuetničkog rivaliteta koji traje do dan danas“, zaključuje FT.\nGovoreći o Andrićgradu za britanski dnevnik, Kusturica ga je opisao kao svoje „najveće ostvarenje“, svojevrsni vremeplov pri čijoj gradnji su poštovani svi uticaji koji su oblikovali to mesto tokom vekova, ali je napomenuo da se pri tom nije pridržavao arhitektonskih pravila već je sledio svoje instinkte.\n„Mislim da je ovaj grad najsnažniji organ društvene memorije čovečanstva“, objasnio je čuveni režiser odgovarajući na pitanje šta ga je navelo da sa stvaranja filmskih scena pređe na realna mesta.\nAndrićgrad bi trebalo da bude „simbol pacifizma… Srce koje treba da otkucava jednu veliku ideju, da ohrabri istočnu Bosnu kao simbol mira“, zaključio je Kusturica.


Borel: "Nema bilborda kojim se Srbija zahvaljuje EU" - NOVA portal\nBorel: “Nema bilborda kojim se Srbija zahvaljuje EU”\nPolitika Autor:Nova 21. Apr. 202000:31 > 08:26\nVisoki predstavnik Evropske unije (EU) za zajedničku spoljnu politiku i bezbednost, Žozep Borel je upozorio da se u regionu odvija “borba narativa”. Prema njegovom mišljenju, pomoć koja se pruža zemljama Zapadnog Balkana, ne uzima se u obzir.\n“Ako pogledate šta se dešava na ulicama Beograda, videćete lepe bilborde sa slikama sa predsednikom Sijem iz Kine, u kojima se kaže: ‘Hvala brate Si, pomogao si nam’”, podvukao je Borel i dodao: “To je čudno jer nisam video nijedan bilbord na kome se zahvaljuje nama (EU), za silnu pomoć koju pružamo Srbiji i zemljama Zapadnog Balkana”.\nOve navode je evropski šef diplomatije izneo govoreći pred spoljnopolitičkim komitetom Evropskog parlamenta (EP) oko posledica pandemije u regionu, piše Radio Slobodna Evropa.\nOn je ocenio da je neophodno ojačati evropske kapacitete i da se građanima objasni stabilizirajuća ulogu Evropske unije na Balkanu, kao i volju da se sarađuje kako bi se prevazišla najteža pitanja.\n“Ponekad, pomoć koju pružamo i napori koje preduzimamo nisu uzeti u ozbir, a činjenica da je Kina pomogla izgleda mnogo veća od onoga sto je EU uradila pre i tokom krize”, podvukao je.\nVisoki predstavnik EU koji se predstavnicima Evropskog parlamenta obratio video-konferencijom potvrdio je da su zemlje Zapadnog Balkana uključene u inicijative EU, “gde god je to moguće”, kao što je slučaj sa zajedničkim nabavkama medicinske opreme.\nOn je ponovio da je Evropska komisija pre par sedmica preusmerila finansijski paket, od 410 miliona evra za zemlje regiona, kako bi se pomoglo za hitnu pomoć i za kasniji socio-ekonomski oporavak.\nBorel je trenutno stanje kvalifikovao kao “globalnu krizu, neviđenih razmera”, te je istakao da je ova kriza već produbila neke postojeće sukobe, ali i da će kasnije, uticati i na geopolitičke odnose.\nBeogradeuKinakoronaviruspandemijapomoćSi ĐinpingŽosep Borel\n11. Jul. 2020 58\nVučić pokazao slabost, ishodi protesta zavise od opozicije


01. Aug 2000 17:26 (GMT+01:00)\nMilenko Gostojić, predsednik Sindikata EPS, o povratku Srba u kosovske termoelektrane\nKada se Srbi vrate, biće svetla na Kosovu\nPredstavnici Elektroprivrede Srbije već šest meseci pregovaraju sa Unmikom. Uslov za povratak - garancija bezbednosti\nBEOGRAD - Radnici Elektroprivrede Srbije, koji su pre dolaska Unmika bili zaposleni u kosovskim termoelektranama, spremni su da u roku od trideset dana uspostave normalnu proizvodnju električne energije na Kosovu. Svaka kuća na Kosmetu imaće svetlo čim međunarodne snage stvore bezbednosne uslove za povratak Srba na njihova radna mesta - izjavio je za "Glas" Milenko Gostojić, predsednik Sindikata EPS, povodom informacije da Unmik zahteva povratak Srba u kosovske termoelektrane.\nKako je "Glas" pisao, Unmik je pre sedam dana smenio Upravni odbor Elektroprivrede Kosovo, koju EPS ne priznaje, zatražio otpuštanje 4.000 Albanaca zaposlenih u termoelektranama "Kosovo A" i "Kosovo B" i povratak 1.400 Srba na radna mesta u tim objektima. Kao razlog za smenu UO i povratak Srba predstavnik Unmik naveo je nesposobnost albanskih kadrova da obezbede normalnu proizvodnju struje na Kosmetu. Sindikat Elektroprivrede Kosova, koji je sastavljen isključivo od radnika albanske nacionalnosti, odbio je zahtev Unmika.\nEDF nabavlja struju za potrebe Kosmeta\nKako "Glas" saznaje u EPS, Unmik je posao nabavke, razmene i prenosa električne energije na Kosovu poverio Elektroprivredi Francuske (EDF). Kosovske termoelektrane već izvesno vreme ne rade, pa se zbog hronične nestašice električna energija za potrebe Kosmeta uvozi uglavnom iz Grčke. Povremeno u termoelektrani "Kosovo B" radi samo jedan od dva bloka, snage 618 megavata, ali on ne može da proizvede dovoljno struje za sve potrošače na Kosovu.\nMilenko Gostojić kaže da predstavnici Elektroprivrede Srbije, koji žive i rade na Kosovu, već šest meseci vode intenzivne pregovore sa Unmikom o povratku proteranih Srba na radna mesta u delu EPS na Kosmetu.\n- Da bi se naši radnici vratili na Kosovo, Unmik im mora garantovati bezbednost. To je jedini uslov koji smo međunarodnim snagama postavili za povratak Srba. Čim ga budu ispunili, mogu da računaju na normalan rad sistema EPS na Kosmetu - rekao je Gostojić.\nPo njegovim rečima, pre dolaska Unmika u sistemu EPS na Kosovu radilo je 8.500 Srba, od čega ih je tamo ostalo oko 3.800. Umesto 1.650 Srba u kosovskim elektranama, koliko ih je bilo pre rata, sada su zaposleni radnici albanske nacionalnosti.\n- Nestručni albanski kadrovi ne mogu da obezbede normalnu proizvodnju električne energije na Kosovu. Zbog toga tamošnje elektrane već mesecima skoro da i ne rade, a dešavalo se da zbog nestručnosti albanski radnici poginu na radnom mestu. Zbog toga je Unmik morao da reaguje i zatraži povratak naših kadrova - zaključio je Gostojić.\nOd utorka sve cene više za oko jedan odsto zbog poreza za vojsku\nOd 400 miliona dinara duga za pšenicu seljacima isplaćeno 160\nNema poskupljenja benzina, kažu u "Jugopetrolu"\n"Glas" proverava da li je ukinut platni promet između Srbije i Crne Gore\nDržava pooštrava blokadu prema firmama sa "bele liste"\nSredinom narednog meseca proradiće "carstvo hrane"


Mejlovi Hilari Klinton ponovo pod lupom istražitelja - Ivesti\nVesti Mejlovi Hilari Klinton ponovo pod lupom istražitelja\nMejlovi Hilari Klinton ponovo pod lupom istražitelja\nIstražitelji su proteklih nedelja kontaktirali čak 130 službenika – čitavu listu koja uključuje visoke zvaničnike koji su odgovarali direktno Klintonovoj, kao i zvaničnike nižeg ranga koji su u nekom trenutku slali poruke na imejl bivše državne sekretarke SAD.\nPrema pismima u koje je Vašington post imao uvid, ti zvaničnici obavešteni su da su njihove poruke koje su slali pre nekoliko godina retroaktivno klasifikovane i da sada sadrže potencijalno kršenje bezbednosti.\nU skoro svim slučajevima potencijalno osetljive informacije, koje su sada okarakterisane kao „poverljive“, bile su poslate na nezaštićeni imejl Klintonove.\nIstražitelji Stejt departmenta počeli su da kontaktiraju američke zvaničnike pre godinu i po dana, nakon izbora Trampa za predsednika, da bi potom ineresovanje za tu vrstu istrage opalo. Ponovo je, kako piše Vašington post, pokrenuta u avgustu.\nVisoki zvaničnici Bele kuće naveli su da prate standardne protokole u istrazi koja je počela poslednjih dana administracije bivšeg američkog predsednika Baraka Obame i privodi se kraju.\n„To nema veze sa tim ko je u Beloj kući“, rekao je jedan zvaničik koji je želeo da ostane anoniman, budući da nije ovlašćen da o detaljima istrage govori u javnosti.\nPrema pisanju Vašington posta, za mnoge od onih koji su pod istragom, uključujući i neke od najboljih spoljnopolitičkih eksperata, istraga oko imejla Klintonove predstavlja novi front na kome bi Trampova administracija mogla da bude optužena da krši ovlašćenja izvršne vlasti u sukobu sa političkim protivnicima.\nZvaničnici Stejt departmenta oštro su demantovali da je istraga politički motivisana, navodeći da su imejlove pregledale karijerne birokrate koji nisu znali imena onih koji su predmet istrage.\n„Proces je uspostavljen tako da se u potpunosti izbegne politička konotacija“, naveo je jedan od zvaničnika iz Stejt departmenta koji je, takođe, želeo da ostane anoniman.\nTo što je Klintonova koristila privatni imejl nalog tokom mandata državne sekretarke pokrenulo je više istraga od strane Stejt departmenta, Kongresa i FBI-ja.\nFederalni istražni biro je nije optužio za kršenje zakona, ali je Klintonova optužila FBI za neobično javno postupanje sa tim slučajem, što je, kako je smatrala, bio glavni faktor zbog koga je izgubila na izborima 2016. godine.\nPrethodni tekstDanas pretežno sunčano i natprosečno toplo\nSledeći tekstUskoro izmene tri zakona za poboljšanje izbornih uslova


Kontroverzni Less stao uz Dodika, otkrio dva razloga zbog kojih ga optužuju i potencijalne scenarije: Ovo nije moguće, a da se ne izazove silovit odgovor Bošnjaka! – Mreza\nKontroverzni Less stao uz Dodika, otkrio dva razloga zbog kojih ga optužuju i potencijalne scenarije: Ovo nije moguće, a da se ne izazove silovit odgovor Bošnjaka!\n“Postoje dva glavna razloga zbog kojih člana Predsjedništva BiH Milorada Dodika optužuju da razbija BiH”\nBivši britanski diplomata Timothy Less ocijenio je da će BiH ostati u stanju akutne krize dok god je na snazi „Inzkov zakon“ o kažnjavanju negiranja genocida. Less je za “Sputnjik” kazao da taj zakon nije glavni izvor nove krize u BiH, iako je bio okidač za nju.\nSmatra da postoje dva glavna razloga zbog kojih člana Predsjedništva BiH Milorada Dodika optužuju da razbija BiH, iako on samo, kako kaže, želi da se poštuju Dejtonski sporazum i Ustav BiH.\n-Jedan je da ne vjeruju kada Dodik kaže da samo želi uspostavljanje dejtonskog rješenja. Drugi razlog je što vjeruju da su Srbi iskreni u težnji da se revidiraju postojeći politički aranžmani, ali naprosto ne vjeruju da je to moguće, a da se ne izazove silovit odgovor Bošnjaka. Tu su i pitanja reputacije i ugleda u očuvanju političkih aranžmana koje je Zapad uspostavio, rekao je Less.\nUpitan mogu li sankcije išta promijeniti u BiH, Less je rekao da ne vidi mnogo naznaka da će takve sankcije biti uvedene i da je važno što postoji međunarodni otpor njihovoj primjeni.\nGovoreći o situaciji na Kosovu, Less je rekao da Priština više nema međunarodnu podršku za svoje akcije.\n-Kosovo nema podršku EU, SAD ili Rusije koje ne žele novi sukob na Balkanu. To postavlja čvrsta ograničenja Prištini u tome koliko daleko može da gura svoju politiku, smatra Less.\nOn je rekao da ne vjeruje da Kosovo može zauvijek ostati u neriješenom statusu, ali i da ne misli da će njegov status da se rješava silom.\n-U ovom trenutku prepreka za rješavanje tog spora jeste što Priština nema ništa da ponudi Srbiji što bi, bar iz ugla Beograda, moglo da bude kompenzacija za gubitak Kosova. Niti su SAD i EU voljne da daju kompenzaciju Srbiji u vidu Republike Srpske, bilo iz razloga ideologije, bilo iz straha da ne izazovu novi sukob u BiH, naveo je Less.\nOn je kazao da je svjestan da je to kontroverzna izjava, ali da šta god ko mislio o tome i ko je u pravu, a ko nije, kad otvara pitanje granica na Balkanu, posebno u BiH, „neizbježna realnost je da se bez toga ne može riješiti pitanje Kosova i Metohije“.\nNa pitanje da li ima u vidu neku vrstu međunarodne konferencije, Less je rekao da misli da će se tako svakako završiti ova faza balkanske politike, ali da do toga „ima još mnogo koraka“.\nStoltenberg: Oružane snage BiH su jedno od najznačajnijih dostignuća. Rusija i Kina rade zajedno da potkopaju napore međunarodne zajednice\nNAKON INCIDANTA U PRIBOJ: VUČIĆ POSLAO PORUKU I DAO OBEĆANJE BOŠNJACIMA


U centru Beograda otvoren 'Mundijalski trg'\nIzvor: Vesti-online.com, 14.Jun.2018, 17:57\nU centru Beograda danas je otvoren "Mundijalski trg" odakle će u narednih mesec dana ljubitelji fudbala moći da prate prenos svih utakmica Svetskog prvenstva u fudbalu na video-bimu.\n- Na ovaj način ćemo podržavati našu reprezentaciju i generalno fudbal i Svetsko prvenstvo - rekao je zamenik gradonačelnika Goran Vesić novinarima na otvaranju "Mundijalskog trga", na Trgu Nikole Pašića.\nOn je istakao da je velika stvar učestvovati na Svetskom prvenstvu >> Pročitaj celu vest na sajtu Vesti-online.com << i dodao da se naša reprezentacija plasirala među 32 najbolje na svetu.\n- To je već veliki uspeh i sve dalje što postignu bićemo ponosni na njih, a nadam se da će taj uspeh biti samo veći. Hvala svima koji su učestvovali u ovome. Mislim da će Beograđani uživati i da ćemo zajedno odavde, sa ovog trga, slaviti pobede naše reprezentacije - dodao je Vesić.\nPredsednik Skupštine grada Beograda Nikola Nikodijević je rekao da će "Mundijalski trg" biti "kutak" za sve navijače, ne samo naše reprezentacije, kao i za turiste koji dođu u srpsku prestonicu.\nOn je naveo da će se na video bimu prenositi sve utakmice u narednih mesec dana, a da je već za sutra planirano i svojevrsno "proširenje" Mundijalskog trga, tako što će u saradnji sa osnovnim školama i školama fudbala biti organizovane revijalne utakmice.\nOtvaranju "Mundijalskog trga" na Trgu Nikole Pašića, prisustvovali su i naši nekadašnji reprezentativci Miloš Ninković, igrač fudbalskog kluba "Sidnej" iz Australije i Marko Petković, igrač fudbalskog kluba "Spartak".\nNinković je izrazio zadovoljstvo što je Srbija, posle osam godina, ponovo na Svetskom prvenstvu i dodao da je prva utakmica najvažnija i najteža, te da od nje dosta zavisi da li će naša reprezentacija proći grupnu fazu takmičenja.\nO tome ko bi mogli biti favoriti Svetskog prvenstva u fudbalu u Rusiji i zašto govore ljubitelji fudbala koji se tradicionalno okupljaju i razmenjuju sličice fudbalera za album u centru Beograda. Sudeći po njihovim analizama, Brazil je favorit za osvajanje trofeja, a zatim slede Argentina, Nemačka...


Evo koji su uslovi za dobijanje uvećanog RODITELJSKOG DODATKA – Ozon Media\nŽene u Srbiji koje imaju veoma visoka primanja za srpske uslove od 1. jula neće moći da računaju na roditeljski dodatak, čije povećanje je u subotu najavio predsednik Srbije Aleksandar Vučić. To se pre svega odnosi na buduće majke koje imaju mesečnu platu veću od 197.928 dinara, piše „Blic“.\nAUTOR: Nataša Latković, Danijela Nišavić\n15.08.2020. Ozon Komentari su isključeni na Šalteri Fonda PIO od ponedeljka ponovo rade sa strankama\nBesplatna registracija firmi za prijem e-pošte do 1. oktobra\n19.09.2019. Ozon Komentari su isključeni na Besplatna registracija firmi za prijem e-pošte do 1. oktobra\n06.05.2020. Ozon Komentari su isključeni na Evo kako će izgledati svadbe u Srbiji: Bez čestitanja, sa maskama…


Štand kompanije „Alfa plam“ posetio predsednik Vučić - JUGPRESS\nŠtand kompanije „Alfa plam“ posetio predsednik Vučić\nOd autora: Jugpress April 11, 2018\nNa 21. Međunarodnom sajmu privrede u Mostaru, koji je otvoren u ponedeljak, predstavlja se i kompanija „Alfa Plam“ iz Vranja.\nEksponate iz svog proizvodnog asortimana izložila je na štandu Privredne komore Srbije.\nMotiv ovog renomiranog proizvođača iz Vranja je da ovu sajamsku manifestaciju iskoristi kako bi svoje potencijalne saradnike i krajnje kupce upoznao sa proizvodnim asortimanom i ujedno da najavi novitete koji će od ove godine biti dostupni na tržištu.\nIz ove komanije saopštavaju da je prvog dana sajma, u pratnji predsednika „Alco grupe“, Miroljuba Aleksića, štand kompanija „Alfa Plam“ i „Pionir“, zajedno sa visokim političkim predstavnicima Bosne i Hercegovine posetio i predsednik Republike Srbije, Aleksandar Vučić.\nMeđunarodni sajam privrede u Mostaru završava se 14. aprila.\n„Alfa Plam“ iz Vranja spada u red najvećih proizvođača grejnih aparata u zemlji i jedan je od najvećih srpskih izvoznika ovih proizvoda.\nOve godine kompanija Alfa Plam obeležava sedam decenija postojanja i uspešnog poslovanja.


Šer fondacija se protivi legalizaciji masovnog biometrijskog nadzora | Novosadski informativni portal 021\nZatražila je od nadležnih da bez odlaganja stave moratorijum na primenu takvih tehnologija.\nOni su u saopštenju upozorili da je reč o naprednim tehnologijama koje omogućavaju prikupljanje i obradu velikih količina podataka o ličnosti u realnom vremenu, sa softverskim alatima za prepoznavanje lika.\n"Ukoliko usvoji odredbe o masovnom biometrijskom nadzoru, Srbija će postati prva zemlja u Evropi koja sprovodi stalni, neselektivni nadzor gradjana u javnom prostoru", naveo je Šer.\nDodali su da su tehnologije koje bi se na taj način stavile na raspolaganje policiji, izuzetno nametljive po privatnost, sa potencijalno drastičnim posledicama po prava i slobode ljudi i nesagledivim uticajem na demokratsko društvo.\nPodsetili su da su Ujedinjene nacije i Evropska unija već zauzele stav protiv primene masovnog biometrijskog nadzora u radu policije i drugih bezbednosnih službi država.\nŠer fondacija je navela da je na upravo okončanu raspravu o Nacrtu zakona o unutrašnjim poslovima, dostavila pravne komentare na odredbe kojima se reguliše masovni biometrijski nadzor u javnom prostoru i od nadležnih zatražila da bez odlaganja proglase moratorijum na upotrebu ovakvih tehnologija i sistema na teritoriji Srbije.\nEvropska mreža EDRi, koja okuplja 45 organizacija i brojne eksperte za digitalna prava, uputila je ranije pismo Vladi Srbije i ministarstvima unutrašnjih poslova i pravde kojem je navela da su odredbe kojima je predvidjeno uspostavljanje sistema za masovno prikupljanje, obradu i automatsku analizu biometrijskih i drugih osetljivih podataka o ličnosti, nespojive sa garancijama iz Evropske konvencije o ljudskim pravima, koju je Srbija ratifikovala 2004. godine.\n"Predlog novog zakona o unutrašnjim poslovima Vlade Srbije, predstavlja pokušaj da se prakse masovnog biometrijskog nadzora ozakone, čime bi se omogućio prodor u privatne živote gradjana i posetilaca Srbije u razmerama bez presedana", upozorila je mreža EDRi.\nŠer fondacija je ocenila da vlasti u Srbiji, kroz ovakve predloge, gradjane tretiraju kao potencijalne kriminalce nesrazmernim zadiranjem u privatnost njihovih života.\nNadzorne kamere\tSHARE Fondacija\tšer fondacija


Broj zaposlenih u javnom sektoru koji će 2016. godine ostati bez posla zavisiće od analiza koje Svetska banka i Vlada Republike Srbije trenutno sprovode, a obuhvataju i zdravstvo, obrazovanje i sektor socijalne zaštite.\nSvetska banka od Vlade Republike Srbije očekuje da do kraja juna 2016. godine definiše broj zaposlenih u javnom sektoru koji će u ovoj godini ostati bez posla, kao i da će se proces racionalizacije izvršiti u skladu sa Zakonom o načinu određivanja maksimalnog broja zaposlenih u javnom sektoru ("Sl. glasnik RS", br. 68/2015).\nŠef Kancelarije Svetske banke u Beogradu, Toni Verheijen, naveo je da je reč o kompleksnom procesu, te da je potrebno pronaći ravnotežu kako bi Srbija dobila javne usluge koje su efektivne, a da istovremeno ima kapacitet da se priključi EU i postigne fiskalni cilj.\nOn je podsetio da se Vlada obavezala da smanji broj zaposlenih za 14.500 do kraja decembra 2015. godine.\nUpitan zašto Vlada kasni sa ovom merom, odgovara da nije reč o kašnjenju, već da je proces komplikovan.\n"Nije lako oceniti šta u školi, zdravstvenoj ili socijalnoj ustanovi nedostaje, gde je manjak, a gde višak. Moralo bi da se vidi šta je odnos učitelja i osoblja koji to nisu, medicinskog i nemedicinskog osoblja i koji je pravi miks. Nije da Vlada kasni, nego želimo ovo da uradimo kako valja", rekao je Verjeijen.\nOn je konstatovao da nema mnogo viškova kada je reč o medicinskom osoblju, pa će predlog biti da se smanji broj nemedicinskog osoblja.\n"Ako gledamo institucije centralne Vlade, predlažemo da se ukinu odeljenja, pre nego pojedinci unutar odeljenja. Trenutno neke funkcije obavlja pet različitih ministarstava umesto da to radi jedno", rekao je on dodajući da to ne treba da se radi na političkoj osnovi.\nVerheijen je objasnio da u ovaj program nisu uključena javna preduzeća, ona imaju posebne programe bazirane na vladinoj strategiji.\nDržavni sekretar u Ministarstvu za državu upravu i lokalnu samoupravu, Željko Ožegović, naveo je da se proces otpuštanja viška zaposlenih u javnom sektoru odvija po planu, te da na tome sada rade ministarstva koja dostavljaju planove za racionalizaciju.\nDo usvajanja Zakona, kako je naveo, ovaj proces se odvijao usporeno, dodajući da sada nema prepreka da se proces racionalizacije završi.\n"Ministarstvo finansija i Vlada su obezbedili sredstva i sada resorni organi odnosno poslodavci dostavljaju te planove za racionalizaciju radnika u državnim organima. Obaveza za prošlu godinu nije mogla da bude ispunjena pre donošenja Zakona", naveo je Ožegović.\nDržavni sekretar navodi da je to komplikovan proces za državu pošto je to nešto novo i da je bilo potrebno usaglasiti sve javne službe i ministarstva.\n"Donet je Zakon i sada više nema smetnji da se taj proces nastavi i mi ga sprovodimo u smislu isplata. Ali, za sam postupak racionalizacije i dubinsku optimizaciju i ono o čemu smo više puta pričali nadležna su resorna minsitarstva koja to sprovode", naglasio je Ožegović i dodao to Ministarstvo sprovodi proces po dostavljanju validne dokumentacije.


Naslovnica NAJNOVIJE Svijet Nacrt sporazuma: EU će vraćati ilegalne migrante u Tursku\nZapad, Turska – Evropska unija i Turska dogovaraju kako će stati ukraj ilegalnim migracijama iz Turske u EU.\nU Briselu počinje dvodnevni sastanak čelnika zemalja članica Evropske unije, na kojem bi se trebao postići konačan dogovor s Turskom o rješenju izbjegličke krize.\nEvropska unija i Turska dogovaraju kako će stati ukraj ilegalnim migracijama iz Turske u EU.\nPrema nacrtu sporazuma, svi novi ilegalni migranti koj prelaze iz Turske u Grčku će biti vraćeni, javlja reporterka Al Jazeere Katarina Drlja.\nOvo će biti privremena i vanredna mjera kako bi se stalo ukraj patnji i kako bi se povratio javni red.\nZa svakog Sirijca vraćenog u Tursku, jedan Sirijac će bit primljen u EU.\nSpriječiti rute krijumčara\nPrema nacrtu sporazuma, Turska treba poduzeti sve mjere kako bi spriječila nastajanje novih pomorskih ili kopnenih ruta za ilegalne migracije.\nKada se broj iregularnih prelazaka zaustavi ili smanji, EU će aktivirati sistem humanitarnog ulaska u okviru kojeg će zemlje članice Unije sudjelovati dobrovoljno.\nPredviđeno je da će se ubrzati proces vizne liberalizacije s ciljem da se turske državljane oslobodi viznih zahtjeva za ulazak u EU od kraja juna 2016.\nPlanirano je da će EU ubrzati isplatu preostalog novca od već obećanih tri milijarde eura. Također, Evropska unija je spremna razmotriti opciju o dodatne tri milijarde eura do kraja 2018.\nOdluka o otvaranju novih pregovaračkih poglavlja će biti donesena što je brže moguće.\nPredviđeno je da dvije strane sarađuju na poboljšanju humanitarne situacije u Siriji kako bi lokalno stanovništvo i izbjeglice mogli živjeti u sigurnijim područjima te zemlje.\nPoštivanje ovog dogovora pratiti će se na mjesečnoj bazi.\nAktivisti: Dogovor o razmjeni ilegalan\nBrojne nevladine organizacije i međunarodne institucije koje se bave pitanjem ljudskih prava podigle su glas protiv dogovora koji u Briselu nastaje između Evropske unije i Turske u kontekstu rješavanja izbjegličke krize, javlja Drlja.\nGlavni problem na koji upućuju odnosi se na ideju da EU primi po jednu izbjeglicu iz Sirije u zamjenu za jednu osobu koja će biti vraćena u Tursku jer je iz te države na obale Unije stigla ilegalno. Kažu, ovo neće biti u skladu s međunarodnim pravom.\nOrganizacija Save the Children, naprimjer, kaže da je riječ o izvrnutoj logici jer bi prema takvom dogovoru, u teoriji, osoba koja je riskirala život prelazeći Egejsko more bila zamijenjena za osobu koju bi se dovelo na siguran i legalan način – na isti cilj.\nKomesar Vijeća Evrope za ljudska prava Nils Muižnieks rekao je da bi ovakav dogovor o automatskoj razmjeni izbjeglica bio ilegalan: „Ilegalno je jer bi prisilno vraćanje bilo suprotno Evropskoj konvenciji o ljudskim pravima, koja zabranjuje kolektivno protjerivanje stranaca. Krši se i pravo na traženje azila koje je uspostavljeno 1948. Univerzalnom deklaracijom o ljudskim pravima. Također bi se prekršile i garancije dane 1951. Konvencijom Ujedinjenih naroda o izbjeglicama, koja prepoznaje da traženje azila izbjeglicu može dovesti do kršenja imigracijskih pravila.“\nUoči sastanka holandski premijer Mark Rutte poručio je kako sporazum o rješenju izbjegličke krize između Evropske unije i Turske nema alternativu te da mora biti postignut.\nNa sastanku prije deset dana Turska je načelno izrazila spremnost da prihvati izbjeglice vraćene iz Grčke, odnosno da ih zaustavi na putu ka zemljama Evropske unije. Zauzvrat bi dobila evropsku pomoć i ubrzanje pristupnih pregovora. Tome se, međutim, protive pojedine članice Unije.\nU atmosferi političke napetosti i, kako sami ocjenjuju, “s opreznim optimizmom”, lideri 28 zemalja Evropske unije stižu u Brisel.\nŠef Evropske komisije Jean-Claude Juncker izjavio je kako vjeruje da bi Evropska unija mogla postići dogovor s Turskom u prevazilaženju izbjegličke krize.\n“Umjereni sam optimista u vezi s tim da ćemo zaključiti obavezujući dogovor s Turskom”, napisao je Juncker na Twitteru, ponavljajući ocjene koje je dao za list Handelsblatt, prenosi AFP.\nSamit EU-a je prva realna šansa za rješenje izbjegličke krize, izjavila je ranije njemačka kancelarka Angela Merkel u Briselu.\n“Na samitu EU-a postoji prilika da se u četvrtak i petak postigne dogovor koji bi prvi put stvorio pravu šansu za održiv plan za rješenje izbjegličke krize u cijeloj Evropi”, rekla je Merkel.\nNo, jasno je dala do znanja da Unija neće žrtvovati demokratska načela kako bi pridobila Ankaru.\nMerkel je kazala kako preostaje riješiti pitanje liberalizacije viznog režima za Turke i zabrinutost Kipra prije nego što EU pristupi ubrzanju pristupnih pregovora s Ankarom.


Arsen Đurić predstavio letnju ponudu Zlatibora\nBack TURIZAM TURISTIČKE ORGANIZACIJE Arsen Đurić predstavio letnju ponudu Zlatibora\nnedelja, 22 jun 2014 18:10\nZlatibor, najposećenija i najatraktivnija destinacija u Srbiji uvek se trudi da nekim novim turističkim sadržajima taj primat i zadrži. O tome šta je to novo na Zlatiboru i koje sadržaje i programe domaćini pripremaju u nastupajućoj letnjoj sezoni, predstavila je tročlana ekipa sa Zlatibora na press konferenciji u Info centru Turističke organizacije Novog Sada, u četvrtak, 19. juna, predvođena direktorom TO Zlatibor Arsenom Đurićem.\n-Poslednje pripreme za predstojeću turističku sezonu na Zlatiboru se privode kraju, završava se uređenje centra Zlatibora, dve nove trim staze, nekoliko biciklističkih i pešačkih staza, tako da će Zlatibor i ove godine izgledati nešto drugačije nego prethodnih godina saopštio je gospodin Đurić.\nPo njegovim rečima jedan od najznačajnijih novina ove godine je, pre nekoliko dana otvoren, auto kamp, kapaciteta 50 kamp jedinica, sa opremljenom kuhinjom, trpezarijom, zajedničkin prosotrijama, mokrim čvorom, tuš kabinama i svim ostalim sadržajima predviđenim za kamp sa tri zvezdice.\n-Imali smo već jednu promotivnu turu od 45 kampera iz Holandije i bili su prezadovoljni tako da očekujemo da ćemo ove godine na Zlatibor doći i gosti koji ranijih godina nisu dolazili zbog toga što nije postojao kamp i da će zbog toga Zlatibor zabeležiti znatno veći broj gostiju i noćenja - rekao je gospodin Đurić, dodavši da će ovog leta u funkciji biti ski centar Tornik i mogućnost panoramskog razgledanja žičarom-šestosedežnicom, zatim tjubing staza, tereni za tenis i mini golf…\nOsim mogućnosti svakodnevnog obilaskaTornika, turisti će imati moći da obiđu i brojne druge destinacije: Stopića pećinu, Muzej na otvorenom “Staro selo Sirogojno”, Mokru Goru, Šargansku osmicu, Drvengrad Emira Kusturice, zatim Andrićgrad i Višegrad, Zlatar, kanjon Uvca i stanište beloglavog supa, Taru sa mogućnošću splavarenja Drinom, Ovčarsko-kablarsku klisuru sa manastirima koji se u njoj nalaze, da posete manastir Mileševa, jednom rečju gostima će biti ponuđeni raznovrsni sadržaji za sve ukuse i sve uzraste, čime će biti upotpunjen boravak na Zlatiboru.\nU okruženju Zlatibora postoji sedam otvorenih kupališta, i jedan bazen koji se nalazi u samom centru Zlatibora, u sklopu hotela Olimp, gde će gosti moći da se osveže za toplih letnjih dana.\nGospodin Arsen je napomenuo da investitori prepoznaju Zlatibor kao jedno perspektivno turisitičko mesto i ulažu u njega bez obzira na ekonomsku krizu, pa se početkom avgusta očekuje otvranje hotela “Iris”, koji se nalazi u samom centru Zlatibora, a do kraja godina bi trebalo da počne sa radom i hotel “Tornik”, kategorisan sa pet zvezdica.\nPored tih novih hotela u prethodnih godinu dana rekonstruisano je nekoliko postojećih hotela. Na hotelu “Palisad” izvršena je komplenta rekonstrukcija i sada je i on kategorisan sa četiri zvezdice, a prošle godine su pušteni u rad hotel “Mir”, hotel “Idila”, takođe kategorisani sa četiri zvezdice. Pored toga što se hotelski kapaciteti upotpunjuju, proširuju, oni postaju i sve kvalitetniji.\nKada su u pitanju cenecene smeštaja na Zlatiboru, one se nisu menjale poslednjih nekoliko godina, pa se polupansion u dvokrevetnoj sobi u hotelima kreće od 2.100 do 6.000 dinara u zavisnosti od hotela do hotela, a najam četvorokrevetnog apartmana u prvatnom smeštaju od 15 do 30 evra, u zavisnosti od veličine apartmana, njegove kategorije i udaljenosti od centra. Sve to može da se plati u više mesečnih rata, predviđeni su i popusti za avansno plaćanje, uz razne akcije koje sprovode zlatiborski hotelijeri. Konkretno, Specijalna bolnica “Čigota” ove godine prolavlja dva velika jubileja: 50 godina postojanja institucije i 25 godina Programa “Čigota” i tokom čitave godine važi popust od 10% na zvanične cene. Pored toga, u vreme Svetskog prvenstva u fudbalu sve dame imaju popust od 20% na cene koje se nalaze u cenovniku.\nZlatibor je sportski centar sa sedam fudbalskih terena i velikom sportskom halom, pa se tradiconalno, u drugoj polovini juna i početkom jula, očekuje da na pripremama bude preko 100 sportskih ekipa iz Srbije, bivših jugoslovenskih republika, Rumunije, Austrije, Grčke i drugih zemalja.\nNa Zlatiboru će i ove godine biti organizovano niz kulturnih manifestacija, raznih dešavanja, a tu su neke tradicionalne manifestacije, kao što je npr. Sabor trubača, a na letnjoj pozornici na Kraljevom trgu svakodnevno će biti organizovan program: koncerti, književne večeri, pozorišne predstave i slično.


Promocija novog brenda "Beogradska avantura"\nNaslovna » Turizam » Promocija novog brenda „Beogradska avantura“\nNeko drugi 3. avgust 2012. Turizam Postavite komentar\nNovi avanturistički brend u Beogradu „Beogradska avantura“ predstaviće u petak Turistička organizacija Beograda i „Wild Serbia“.\nReč je o dva nova programa aktivnog odmora u samom centru Beograda. Na Savi i Dunavu „Wild Serbia“ će realizovati redovne ture kajakom „Šest mostova Save“ i „Kajaking oko Ratnog ostrva – džungla u srcu Beograda“.\nPrvi program je dvočasovna tura kajakom tokom koje se plovi ispod beogradskih mostova (Most na Adi, Novi železnički most, Stari železnički most, „Gazela“, Stari savski most i Brankov most) i koja pruža mogućnost razgledanja Beogradske tvrđave i Starog grada.\n„Kajaking oko Ratnog ostrva – džungla u srcu Beograda“ je četvoročasovno avanturističko kajakarenje kroz zaštićeno prirodno dobro u centru Beograda i razgledanje grada iz „rečne“ perspektive, koje uključuje i kratak odmor na plaži Lido, posetu kanalua Veliki Galijaš, kao i veslanje i boravak na Savi i Dunavu. (Beoinfo)\nTagovibg svaštara dub dunav sava turizam veliko ratno ostrvo\nPrethodni Dvorana Doma sindikata – repertoar od 2. do 8. avgusta\nSledeći Dečja radionica „Naš grad“


I u Srbiju stižu pametna brojila: Greške će biti minimalne, računi će se brže izdavati i neće biti krađe struje!\nPotrošnja struje u 205.000 domaćinstava pratiće se svakodnevno, a elektrodistributivne jedinice moći će da smanje gubitke na mreži\nDirektor Poslovnog sistema "Elektrodistribucije Srbije" Saša Stefanović kaže za RTS da će sa novim brojilima greške biti svedene na minimum, kao i da će moći preventivno da deluju i spreče neovlašćenu potrošnju. Pored toga, vršiće i daljinsko upravljanje potrošnjom i po potrebi isključenje mernog mesta.\nStruja neće poskupeti: EPS neće tražiti podizanje cene\nNa pitanje šta je sa trofaznim brojilima koja su ugrađivana prethodnih godina i da li se i ona menjaju, Stefanović kaže da svake godine "Elektrodistribucija Srbije" uloži blizu pet miliona evra, pa čak i više, u nabavku novih elektronskih brojila.\nOn je doao da uglavom gde god postoje mogućnosti koristiće se postojeći razvodni ormani, a tamo gde te mogućnosti ne postoje moraće da se izvrši rekonstrukciju samog mernog priključnog ormana.\n-Novi savremeni sistem će omogućiti da imamo daljinski nadzor nad svim mernim mestima. Dakle, pored toga što ćemo moći da pratimo sve energetske veličine – naspon, struju i snagu, moći ćemo da preuzimamo i dobijamo informacije sa mernog mesta o pokušaju fizičkog pristupa mernom mestu, otvaranju poklopca brojila, postavljanju magneta i sličnih uređaja koji mogu da ometaju pravilno registrovanje električne energije -poručuje Stefanović.\npametna brojila Niš Čačak Kraljevo struja potrošnja struje\nVozilo se zakucalo u autobus: Težak udes na starom putu Čačak - Kraljevo, Hitna pomoć na terenu


Vesić: Beograd dobija jarbol od 80 metara, primer da slede drugi gradovi kako bi se jačao kult zastave\nIzvor: Radio 021, 29.Avg.2018, 09:55\nZamenik gradonačelnika Beograda Goran Vesić izjavio je da je Vlada Srbije na poslednjoj sednici donela odluku da se Gradu Beogradu odobri izgradnja jarbola na Ušću.\nVesić je za "Novosti" istakao da će monumentalni jarbol visine 80 metara, i na kome će se vioriti velika srpska trobojka, finansirati Grad Beograd.\n"Očekujemo da tender za izgradnju jarbola bude raspisan u oktobru, da izvođač bude izabran do kraja godine kako bi radovi počeli na proleće 2019. >> Pročitaj celu vest na sajtu Radio 021 << godine. Zbog svoje impozantne visine, barjak bi trebalo da se vidi iz svih delova glavnog grada Srbije", istakao je zamenik gradonačelnika.\nOn je dodao da je cilj ovog poduhvata jačanje kulta zastave, kao i da očekuje da za prestoničkim primerom krenu i ostali gradovi Srbije i regiona.\n"Ponosni smo jer će Beograd dobiti jarbol sa srpskom zastavom i to na stogodišnjicu prisajedinjenja Vojvodine i Zemuna Srbiji", ukazao je Vesić.\nOn je podvukao da na ovaj način pokazujemo da smo ponosan narod koji poštuje svoja znamenja.\n"Jarbol neće biti samo nacionalni ponos već i mesto na koje će dolaziti ne samo turisti, već i mladi iz čitave Srbije", zaključio je zamenik gradonačelnika.\nInicijativu za postavljanje jarbola na beogradskom Ušću, na novobeogradskoj strani, potekla je pre dve godine od tadašnjeg premijera Srbije Aleksandra Vučića. Projekat je izradilo preduzeće "Energoprojekt", kao svoju donaciju Beogradu.\nPodsetimo, i Novi Sad treba da dobije 40 novih jarbola.\nNjuz.net: Goran Vesić odlučio da sadašnje Beograđane zameni privremenim\nJarbol sa srpskom trobojkom visine 80 metara vijoriće se na Ušću\nZamenik gradonačelnika Goran Vesić izjavio je danas da je Vlada Srbije na poslednjoj sednici donela odluku da se Gradu Beogradu odobri izgradnja jarbola na beogradskom ušću...Vesić je, za Večernje novosti, istakao da će monumentalni jarbol visine 80 metara, i na kome će se vioriti velika srpska...